title: Anakonda-suunnitelma

text: Anakonda-suunnitelman esitteli alun perin Unionin armeijan ensimmäinen ylipäällikkö Winfield Scott. Presidentti Abraham Lincoln ryhtyi suunnitelman saatuaan välittömästi toteuttamaan Konfederaatioiden satamien saartamista. Muiden poliitikkojen vastustuksen takia Lincoln kuitenkin hylkäsi ehdotuksen laajasta hyökkäyksestä Mississippiä pitkin. Suurimpana syynä poliitikkojen vastustukselle oli se, että Washingtonissa asuneet poliitikot halusivat pitää mahdollisimman suuren osan armeijasta lähellään Konfederaation hyökkäyksen varalta, vaikka joukkoja olisi tarvittu muualla. Myös Yhdysvaltain lehdistö vastusti sodan käymistä Konfederaation itärannikolla sijaitsevan pääkaupunki Richmondin sijaan kaukana lännessä, mikä lisäsi entisestään poliitikkojen haluttomuutta siirtää sodan pääpainoa länteen. Julkisen painostuksen takia Lincoln määräsi heinäkuussa 1861 Unionin joukot valtaamaan Richmondin, mutta yritys epäonnistui pahasti.


title: Anakonda-suunnitelma

text: Suunnitelma tuli yleisesti tunnetuksi Anakondana sen anakondakäärmettä muistuttavan toimintansa takia. Anakondat tappavat saaliinsa kuristamalla nämä hitaasti hengiltä.


title: Jennifer Simpson

text: Jennifer Simpson (o.s. Barringer, s. 23. elokuuta 1986) on yhdysvaltalainen keskimatkojen juoksija.


title: Jennifer Simpson

text: Osakan MM-kilpailuissa 2007 Simpson jäi alkueriin 3 000 metrin estejuoksussa. Pekingin olympialaisissa 2008 Simpson selviytyi finaaliin, jossa hän sijoittui kahdeksanneksi ajalla 9.22,26. Berliinin MM-kilpailuissa 2009 hän sijoittui samalla matkalla neljänneksi ajalla 9.12,50. Daegun MM-kilpailuissa 2011 Simpson voitti kultaa 1 500 metrin juoksussa ajalla 4.05,40. Lontoon olympialaisissa 2012 Simpson jäi välieriin samalla matkalla. Hän sai Moskovan MM-kilpailuissa 2013 hopeaa 1 500 metrillä ajalla 4.02,99. Pekingin MM-kilpailuissa 2015 hän sijoittui 11:nneksi. Rio de Janeiron olympialaisissa 2016 Simpson saavutti 1 500 metrillä pronssia ajalla 4.10,53. Lontoon MM-kilpailuissa 2017 hän sai samalla matkalla hopeaa ajalla 4.02,76.


title: Erik Marks von Würtemberg

text: Erik Marks von Würtemberg (1861–1937) oli ruotsalainen oikeusoppinut ja Svean hovioikeuden presidentti vuosina 1925–1931. Sitä ennen hän oli salkuton ministeri 1905–1906 ja ulkoministeri 1923–1924. Hän oli Ruotsin edustaja Kansainliitossa 1920, 1923, 1924 ja 1929 ja oli Ruotsin edustajana, kun Kansainliiton neuvostossa käsiteltiin 1921 Ahvenanmaan kysymystä.


title: Arvo Martikainen

text: Arvo Martikainen (25. kesäkuuta 1905 Helsinki – 28. joulukuuta 1946 Helsinki) oli suomalainen balettitanssija. Hän tanssi Suomalaisessa Oopperassa 1928–1935 ja 1938–1940 ja oli mukana Monte Carlon baletin kansainvälisillä kiertuilla 1935–1938. Hän oli erityisesti tunnettu prinssiosien esittäjänä. Martikainen oli Kansallisoopperan tähtitanssija 1930-luvun alkupuolella. Yleisen laman vuoksi yleisömäärät supistuivat ja Kansallisoopperan uusi taiteellinen johtaja Armas Järnefelt uhkasi lopettaa koko baletin. Vaikka suunnitelma peruttiin, Martikainen ja George Gé lähtivät ulkomaille.


title: Kalle Määttä

text: Kalle Määttä voi tarkoittaa ainakin seuraavia henkilöitä:


title: The Living Infinite

text: The Living Infinite on ruotsalaisen melodisen death metalin yhtyeen Soilworkin järjestyksessään yhdeksäs studioalbumi. Se julkaistiin vuonna 2013 levymerkillä Nuclear Blast.Kokonaiskesto: 40:21Kokonaiskesto: 44:01


title: Monte Carlon baletti

text: Monte Carlon baletti ("Les Ballets de Monte Carlo") on Monacon kansallisbaletti. Se on perustettu 1885.


title: Monte Carlon baletti

text: Maassa on myös toinen balettiseurue, Ballet Russe de Monte Carlo.


title: Bavaria Film

text: Bavaria Film on saksalainen Peter Ostermayrin ja Wilhelm Krausin vuonna 1919 perustama tuotanto- ja mediayritys, joka Suomessa tunnetaan erityisesti sarjastaan "Lemmen viemää" ("Sturm der Liebe"). Bavaria Film on yksi Euroopan suurimmista ja tunnetuimmista elokuvien ja televisiosarjojen tuotantoyhtiöistä ja siellä työskentelee 242 henkilöä.


title: Bavaria Film

text: Bavaria Filmstadt eli Bavaria Filmin studiot sijaitsevat Grünwaldissa Münchenin eteläpuolella.


title: Eduard Brückner

text: Eduard Brückner (29. heinäkuuta 1862 Jena, Saksan liitto – 20. toukokuuta 1927 Wien, Itävalta) oli saksalainen maantieteilijä ja klimatologi.


title: Eduard Brückner

text: Eduard Brückner syntyi 1862. Hänen isänsä oli baltiansaksalainen historioitsija Alexander Brückner. Hän vietti nuoruutensa Venäjällä ja opiskeli Tarton ja Münchenin yliopistoissa. Brückner valmistui Münchenistä 1885. Hän opetti tämän jälkeen Hampurissa Deutsche Seewartessa, kunnes sai maantieteen professorin paikan Bernin yliopistosta vuonna 1891. Bernistä hän siirtyi Hallen yliopistoon 1904 ja sieltä edelleen Wienin yliopistoon entisen opettajansa Albrecht Penckin seuraajaksi.


title: Karl Mauritz Martinau

text: Karl Mauritz Martinau (1797–1863) oli suomalainen kenraaliluutnantti, jonka arvon hän sai 1855. Hän oli keisari Aleksanteri I:n tulkki tämän . Hän oli Haminan kadettikoulun johtaja 1858-1863. Hänet aateloitiin 1854 aatelissukuna 229, mutta suku sammui ilman miespuolista perillistä.


title: Karl Mauritz Martinau

text: Martinaun lapsia olivat taidemaalarit Nathalie Martinau ja Maria Martinau.


title: Jenni Sibelius

text: Jenni Sibelius (s. 1980) on suomalainen entinen jalkapalloilija.


title: Jenni Sibelius

text: Hän debytoi naisten SM-sarjassa jo 12-vuotiaana kaudella 1992. Sibelius saavutti urallaan muun muassa yhden Suomen-mestaruuden ja kaksi Suomen Cupin voittoa. Hän lopetti pääsarjauransa vuonna 2005 ja edusti sen jälkeen Åland Unitedia sekä Turun Weikkoja alemmilla sarjatasoilla.


title: Jenni Sibelius

text: Naisten A-maajoukkueessa Sibelius pelasi yhden ottelun vuonna 1999.


title: Naamioviheltäjäsorsa

text: Naamioviheltäjäsorsa ("Dendrocygna viduata") on sorsalintulaji.


title: Naamioviheltäjäsorsa

text: Naamioviheltäjäsorsia pesii laajalla alueella Etelä-Amerikan keski- ja pohjoisosissa ja Afrikan etelä- ja keskiosissa. Lajin kannan kooksi on arvioitu 1,7–2,8 miljoonaa yksilöä ja kannankehitys on kasvava.


title: Naamioviheltäjäsorsa

text: Naamioviheltäjäsorsat elävät monenlaisissa makean veden ympäristöissä. Sulkasadon aikaan ne vaativat piilopaikoikseen runsaasti kasvillisuutta kasvavia kosteikoita.


title: Naamioviheltäjäsorsa

text: Naamioviheltäsorsat käyttävät ravinnokseen kasvinosia ja selkärangattomia.


title: Kauko Kanervo

text: Kauko Voitto Kanervo (29. elokuuta 1911 Salo – 26. kesäkuuta 1977) oli suomalainen kirkkoherra ja sotilaspastori.


title: Kauko Kanervo

text: Kauko Voitto Kanervo syntyi Salossa ja valmistui ylioppilaaksi Salon yhteiskoulusta 1933. Kanervo oli menettänyt tapaturmaisesti jalkateränsä, minkä jälkeen hän tahtoi opiskella papiksi. Kanervo suoritti teologisen erotutkinnon arvosanalla cum laude vuonna 1939. Hänet vihittiin papiksi Viipurissa 6.6.1939.


title: Kauko Kanervo

text: Kauko Kanervo vihittiin avioliittoon 1939, puoliso oli Aino Sofia Tiitinen. Kanervo toimi ylimääräisenä pappina, nuorisopapin virassa Lumivaarassa ja Saarissa 1939. Lumivaarassa seurakunnallinen nuorisotyö lähti lupaavasti liikkeelle, mutta Kanervon vajaat puoli vuotta kestänyt nuorisopastorin virka keskeytyi talvisodan vuoksi.


title: Kauko Kanervo

text: Kanervo palveli Puolustusvoimissa Kenttätykistörykmentti 3:ssa vuosina 1931–1932 sekä 1933. Hän toimi sotasairaalan pastorina 1939–1940 sekä Tukholman suomalaisessa seurakunnassa invalidipastorina, apulaispastorin virassa, vuonna 1940. Hän toimi myös pappina Angelniemessä 1940–1941, 1. divisioonan pastorin apulaisena 1941, sotasairaalan pastorina 1941–1942, Pohjois Karjalan sotilaspiirin kenttäpappina 1942–1944 sekä kappalaisena (vs.) Joensuun kirkossa 1944.


title: Kauko Kanervo

text: Kauko Kanervo oli sotilasarvoltaan luutnantti, hänelle on myönnetty kahdesti 4 lk. vapaudenristi.


title: Kauko Kanervo

text: Kauko Kanervo oli Suomen Lähetysseuran palveluksessa sotasairaalan pastorina ja kenttäpappina vuodet 1941–1945.


title: Kauko Kanervo

text: Kauko Kanervo ja hänen vaimonsa Aino Kanervo sekä heidän tyttärensä lähtivät Afrikkaan ahvenanmaalaisen Erikssonin varustamon "Viking"-purjelaivalla Vaasan satamasta 15.11.1946. Afrikassa Kanervo palveli vuosina 1946–1950, muun muassa Suomen Lähetysseuran Okavangon alueella toimivalla lähetysasemalla Kuring-Kurussa. Kanervo joutui poistumaan lähetyskentiltä epänormaalin seksuaalielämänsä vuoksi.


title: Kauko Kanervo

text: Kanervo suoritti pastoraalitutkinnon vuonna 1951. Toimi pappina Isokyrössä 1950–1952, Isojoella vt. kirkkoherrana 1952–1953 ja Merikarvialla vt. kirkkoherrana vuodesta 1953 alkaen ja tämän jälkeen Kihniön kirkkoherrana 1955. Erotettiin papin virasta 21.8.1958.


title: Kauko Kanervo

text: Isojoella vuonna 1953 murhatun Kyllikki Saaren rippipappina Kauko Kanervo joutui kuulusteltavaksi ensimmäisten joukossa. Hänellä oli kuitenkin oman lapsensa ja palvelijattarensa antama alibi puolen vuoden takaisesta vuoden 1953 toukokuun sunnuntaista, koska hän oli ollut heidän kertomansa mukaan Merikarvialla murhayönä. Toisen kerran Kanervoa kuulusteltiin sen jälkeen kun häntä syytettiin Parkanon talvikäräjillä 1956 sekaantumisesta 15-vuotiaaseen tyttöön. Kanervo tuomittiin hyväksikäytön vuoksi vuodeksi kuritushuoneeseen.


title: Kauko Kanervo

text: Vankilasta vapauduttuaan Kanervo hankki elantonsa maanviljelijänä Parkanossa Häädetjärvellä, kasvattamalla kanoja. Kanervon vaimo toimi koulun opettajana. Vaimonsa kuoleman jälkeen 1962, Kanervo jäi leskenä hoitamaan 5-vuotiasta poikaa ja kolmea tytärtä, joista vanhimmat kävivät töissä ja muut koulussa.


title: 4J Studios

text: 4J Studios on skotlantilainen pelitalo, joka on perustettu vuonna 2005. Sen merkittävin työ on ollut "Minecraftin" kääntäminen konsoleille, mistä yhtiö on saanut julkisuutta ja kolme palkintoa:


title: Guru (vuoden 2002 elokuva)

text: Guru ("The Guru") on vuonna 2002 ensi-iltansa saanut Daisy von Scherler Mayerin ohjaama romanttinen komedia Delhistä New Yorkiin saapuvasta intialaisesta tanssinopettajamiehestä.


title: Jääkiekon SM-liigan karsinnat 1995

text: SM-liigakautta 1994-95 väritti NHL:n työsulku, jonka vuoksi Tampereen Ilveksenkin kokoonpanossa nähtiin vuodenvaihteeseen asti Jyrki Lumme ja Mikko Mäkelä. Ilveksen kausi meni NHL-vahvistuksista huolimatta kuitenkin aivan pieleen. Nuori päävalmentaja Jukka Jalonen sai lokakuun lopulla potkut, mutta hänet kutsuttiin helmikuun puolivälissä takaisin Ilves-käskyttäjäksi, kun joukkue oli ajautunut entistä pahempaan syöksykierteeseen. Ilveksen viimeinen sija sai sinettinsä 26. helmikuuta, kun sijalle 11 jäänyt TuTo voitti keskinäisen kohtaamisen 5-2. Joukkueiden välille jäi lopulta seitsemän pisteen ero, kun runkosarja päättyi.


title: Jääkiekon SM-liigan karsinnat 1995

text: Keväällä 1995 liigakarsintaan otettiin kolme joukkuetta toiseksi ylimmältä sarjatasolta, Fazer-liigasta. Runkosarjan 1. SaiPa, 3. Kiekko-67 ja 5. SaPKo voittivat omat pudotuspeliparinsa ja pääsivät Ilvestä vastaan liigakarsintaan, jonka voittaja sai paikan SM-liigaan kaudelle 1995-96. Ilves voitti molemmat ottelusarjansa ja säilytti liigapaikkansa.


title: Illallinen (elokuva)

text:
Illallinen ("La cena") on vuonna 1998 ensi-iltansa saanut Ettore Scolan ohjaama italialais-ranskalainen draamakomedia.
Ilta italialaisessa ravintolassa, jota emännöi suvaitsevainen ja rento Flora (Fanny Ardant). Keskiluokkaisia kaikenikäisiä seurueita, isoja ja pieniä, kanta-asiakkaita ja turisteja, kerääntyy keskustelemaan, riitelemään, huutelemaan vieraisiin pöytiin ja nauttimaan musiikista. Kamera kulkee pöydästä pöytään ja välillä käy keittiössä ja takahuoneessakin, kunnes parin tunnin kuluttua kaikkien on aika mennä kotiin.


title: Natriumsulfidi

text: Natriumsulfidi (NaS) on natrium- ja sulfidi-ionien muodostama epäorgaaninen yhdiste. Yhdistettä käytetään muun muassa tekstiiliteollisuudessa ja muiden rikkiyhdisteiden valmistukseen.


title: Natriumsulfidi

text: Natriumsulfidi on huoneenlämpötilassa puhtaana valkoista, mutta epäpuhtauksia sisältävänä kellertävää tai punertavaa. Kiderakenteeltaan natriumsulfidilla on niin kutsuttu antifluoriittirakenne. Yhdiste liukenee hyvin veteen ja muodostaa vedessä natriumvetysulfidia ja hydroksidi-ioneja, minkä vuoksi sen vesiliuokset ovat vahvasti emäksisiä. Natriumsulfidi liukenee myös etanoliin ja metanoliin. Vesiliuoksista natriumsulfidi voidaan kiteyttää kidevedellisenä nonahydraattina (NaS·9HO). Natriumsulfidi on myös kohtalaisen voimakas pelkistin. Kosteassa ilmassa se hapettuu natriumsulfaatiksi ja natriumtiosulfaatiksi


title: Natriumsulfidi

text: Tyypillisesti kidevedetöntä natriumsulfidia valmistetaan pelkistämällä hiilellä natriumsulfaattia. Tämä reaktio suoritetaan 700 – 1 000 °C lämpötilassa. Muodostunut tuote puhdistetaan liuottamalla veteen ja kiteyttämällä. Puhtautta voidaan parantaa käyttämällä liuottimena veden sijasta metanolia, joka liuottaa natriumsulfidia, mutta ei monia muita epäorgaanisia epäpuhtauksia.


title: Natriumsulfidi

text: Toinen tapa valmistaa yhdistettä on neutraloida rikkivetyä ylimäärällä natriumhydroksidia. Ekvimolaariset ainemäärät rikkivetyä ja natriumhydroksidia johtavat natriumvetysulfidin muodostumiseen.


title: Natriumsulfidi

text: Natriumsulfidia käytetään selluteollisuudessa puun liuottamiseen, tekstiiliteollisuudessa nahkojen karvojen poistamiseen, väriaineiden valmistamiseen, useiden orgaanisten rikkiä sisältävien kemikaalien synteesiin, pelkistimenä rikkivärien valmistuksessa, metalliteollisuudessa apuaineena mineraalien vaahdotusprosessissa ja niukkaliukoisten metallisulfidien muodostamiseen.


title: Spy Game

text: Spy Game on vuonna 2001 ensi-iltansa saanut Tony Scottin ohjaama vakoiluaiheinen elokuva, jonka pääosia esittävät Robert Redford, Brad Pitt ja Catherine McCormack.


title: Sotilasapteekki

text: Sotilasapteekki (SAPT, aik. SApt) on Keski-Suomessa toimiva Suomen puolustusvoimiin kuuluva yksikkö, joka vastaa farmasiamateriaalista sekä lääkealan logistiikasta ja valmiusasioista.


title: Sotilasapteekki

text: Sotilasapteekki on toiminut aikaisemmin myös itsenäinesenä joukko-osastona. Joukko-osastona se lakkautettiin vuoden 2005 lopussa, jolloin se liitettiin Lahden Hennalan varuskunnan joukkoihin, joissa se on hallinnollisesti Sotilaslääketieteen Keskuksen alaisen Lääkintävarikon yksikkö (SAPT/LÄÄKV/SOTLK).


title: Sotilasapteekki

text: Sotilasapteekki on perustettu vuonna 1918.


title: Sotilasapteekki

text: Sotilasapteekki hankkii, varastoi ja toimittaa puolustusvoimien terveydenhuollossa tarvittavia lääkkeitä ja muuta apteekkialan materiaalia. Varuskuntien terveysasemien yhteydessä toimii myös lääkekeskuksia ja -varastoja, joiden valvonnasta se asetuksen mukaan huolehtii. Koska kaikissa toimipisteissä ei voida tukeutua sairaanhoitopiirien kanssa solmittuihin kumppanuussopimuksiin kuuluviin sairaala-apteekkipalveluihin, vastaa sotilasapteekki näiden toimipisteiden apteekkipalveluista. Se huolehtii myös puolustuslaitoksen lääkealan koulutus- ja asiantuntijatoiminnasta. Aikaisemmin sen tehtäviin on kuulunut myös infuusionesteiden tuotanto kriisiajan tarpeita varten.


title: Sotilasapteekki

text: Sotilasapteekki on Suomen ainoa farmasiamateriaalin sotilaallinen laitos, ja se palvelee kaikkia puolustushaaroja. Yksikön kumppaneita ovat mm. sairaaloiden apteekit, lääketukkukaupan ala, koti- ja ulkomainen lääketeollisuus sekä Huoltovarmuuskeskus.


title: Sotilasapteekki

text: Sotilasapteekin johtaja vuonna 2013 on farmasia-alan erikoisupseeri, proviisori Jarkko Kangasmäki.


title: Sotilasapteekki

text: Sotilasapteekin toimintoja on Lahdessa ja Ilmajoella sekä Viitasaarella Hakovuoren luolastossa. Toimintansa alkuaikoina se sijaitsi Viipurissa.


title: Sotilasapteekki

text: Myös puolustusvoimien ulkopuolella Sotilasapteekki tunnetaan mm. aikanaan valmistamista peltirasiassa toimitettavasta huulirasvasta (huulivoiteesta) ja Pectoralis-nimisestä kurkkutabletista.


title: Sotilasapteekki

text: Jatkossa yksikkö siirtyy Sotilaslääketieteen keskuksen myötä osaksi uutta Puolustusvoimien Logistiikkalaitosta Kenttälääkinnän valmiuskeskuksen yksiköksi.


title: Latenttilämpö

text: Latenttilämpö on se entalpiamuutos, joka tapahtuu aineen olomuodon muutoksen yhteydessä aineen lämpötilan pysyessä kuitenkin vakiona. Sulamisen yhteydessä käytetään termiä sulamisen latenttilämpö, joka esimerkiksi vedelle on 6013,4 kJ/kg·mol. Nesteen höyrystymisen yhteydessä puhutaan höyrystymisen lantenttilämmöstä. Latenttilämmön suuruuteen vaikuttavat lämpötila ja paine, joskin paineen vaikutus voidaan usein jättää huomiotta.


title: Latenttilämpö

text: Latentti lämpö eli piilevä lämpö tarkoittaa vesihöyryyn sitoutunutta lämpöenergiaa, joka vapautuu ilmakehään vesihöyryn tiivistyessä esimerkiksi pilviksi ja sateeksi. Sillä on tärkeä merkitys matalapainesysteemien kehityksessä: Varsinkin trooppisissa hirmumyrskyissä pääasiallinen energianlähde on latentti lämpö, joka vapautuu matalapaineen keskiosan ukkospilvissä tiivistymisen yhteydessä, ja lämmittää ympäröivää ilmaa siellä.


title: Gaudi Afternoon

text: Gaudi Afternoon ("Tardes de Gaudí") on vuonna 2001 ensi-iltansa saanut Susan Seidelmanin ohjaama elokuva amerikkalaisesta Barcelonassa asuvasta kääntäjästä (Judy Davis), jonka outo nainen palkkaa etsimään kadonnutta aviomiestään.


title: Lyhyt frenulum

text: Lyhyt frenulum eli frenulum breve on tila, jossa frenulum, terskan alla oleva joustava ihopoimu joka kiinnittyy esinahkaan ja auttaa esinahan vetäytymisessä terskan päälle, on lyhyt ja estää esinahan liikkumista. Frenulumin tulisi tavallisesti olla riittävän pitkä ja joustava mahdollistaakseen esinahan täydellisen vetäytymisen, jolloin se jää sujuvasti erektiossa olevan siittimen taakse. Siittimen frenulum on verrattavissa kielen alaosan alaleukaan kiinnittävään ihopoimuun tai ylähuulen ja ylemmän ikenen väliseen ihopoimuun.


title: Lyhyt frenulum

text: Lyhyt frenulum voi pahentua frenulumin revetessä seksuaalisen tai muun toiminnan seurauksena. Revennyt frenulum arpeutuu itsestään, mutta arpikudos vähentää frenulumin joustavuutta entisestään ja altistaa repeämisille jatkossakin. Lyhyen frenulumin diagnoosi sekoitetaan lähes aina fimoosin ja ahtaan esinahan kanssa, koska oireena on esinahan taakse vetämisen vaikeus. Suurimmalla osalla fimoosista kärsivillä miehillä on myös jossain määrin lyhyt frenulum.


title: Lyhyt frenulum

text: Lyhyt frenulum voidaan korjata päiväkirurgisella frenuloplastia-nimisellä toimenpiteellä, tai vaihtoehtoisesti täydellisellä ympärileikkauksella johon kuuluu frenulumin poistaminen kokonaan.


title: Moolaadé – Suojelus

text: Moolaadé – Suojelus on senegalilaisen veteraaniohjaaja Ousmane Sembènen viimeiseksi jäänyt elokuva vuodelta 2004. Burkina Fasossa kuvattu elokuva käsittelee afrikkalaista naisten ympärileikkausperinnettä.


title: Moolaadé – Suojelus

text: Vuonna 2016 "Moolaadé" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Meeri Koutaniemi

text: Meeri Koutaniemi (s. 1987 Kuusamo) on suomalainen valokuvaaja. Koutaniemi tunnetaan erityisesti ihmisoikeuksia, vähemmistöjä ja voimaantumista käsittelevistä kuvareportaaseista ja henkilökuvista.


title: Meeri Koutaniemi

text: Koutaniemi muutti peruskoulun jälkeen Kuusamosta Ouluun teatterilukioon ja sieltä puolen vuoden jälkeen Helsinkiin, missä hän opiskeli Sibelius-lukion musiikki- ja tanssilinjalla. Hän on opiskellut kuvajournalismia Tampereen yliopistossa.


title: Meeri Koutaniemi

text: Koutaniemi on Echo-kuvatoimiston ja kuvaajakollektiivi 11:n jäsen.


title: Meeri Koutaniemi

text: Koutaniemi on vuodesta 2011 lähtien kiertänyt kuvaamassa eri puolilla maailmaa, muun muassa Kaakkois-Aasiassa, Afrikassa ja latinalaisessa Amerikassa.


title: Meeri Koutaniemi

text: Koutaniemi on voittanut lukuisia palkintoja Suomen lehtikuvaajat ry:n järjestämässä Vuoden lehtikuvat (nyk. Kuvajournalismi) -kilpailussa. Vuonna 2012 Koutaniemi voitti vuoden henkilökuvan palkinnon. Vuonna 2013 hänet palkittiin kuudessa sarjassa: vuoden lehtikuva, vuoden lehtikuvaaja, vuoden henkilökuva, vuoden ulkomaan reportaasi, vuoden multimedia ja yleisön suosikki. Vuonna 2014 Koutaniemi palkittiin kahdessa sarjassa: vuoden lehtikuvaaja ja vuoden ulkomainen reportaasi.


title: Meeri Koutaniemi

text:
Koutaniemen Helsingin Sanomissa julkaistu, paljon keskustelua herättänyt kuvareportaasi kahden maasai-heimon tytön ympärileikkauksesta voitti vuonna 2014 Freelens-palkinnon Lumix-festivaalilla Hannoverissa, Saksassa ja Visa D'or Daily Press -palkinnon Visa Pour L'image-festivaalilla Perpignanissa, Ranskassa. Reportaasista kanneltiin Julkisen sanan neuvostoon, joka kuitenkin katsoi reportaasin julkaisemiselle olleen painavat yhteiskunnalliset perusteet. Myös Suomen Unicef kritisoi kuvasarjan julkaisua mediassa, mutta Saksan Unicefin järjestämässä Vuoden valokuva -kilpailussa kuvat saivat kunniamaininnan. Ne on julkaistu myös yhdysvaltalaisessa "Time"-aikakauslehdessä.
Koutaniemi seurusteli rockmuusikko Sam Yaffan kanssa maaliskuusta 2016 lähtien. He julkistivat suhteensa heinäkuussa 2016, menivät kihloihin heinäkuussa 2017 ja heidät vihittiin syyskuussa 2017 Mallorcalla Espanjassa.


title: Chaoyong-luokka

text: Chaoyong-luokka oli Kiinan keisarillisen laivaston kahden aluksen muodostama panssarikansiristeilijäluokka, jonka alukset tilattiin Armstrong Whitworthilta Elswickistä.


title: Chaoyong-luokka

text: George Rendellin suunnittelmat alukset olivat teräsrunkoisia, kaksi mastoisia, yksi savuhormisia, osittain panssaroituja risteilijöitä. Ne oli tilattu Peiyangin laivastolle. Alusten aseistuksena olevat kaksi Armstrongin valmistamaa kymmenen tuuman 25 tonnin tykkiä oli asennettu kääntyville alustoille, mutta varsinainen suojarakenne oli kiinteä. Ampuma-alat tornista olivat 70-40-70 astetta ja tykkien 400 naulan kranaatit kykenivät läpäisemään 18 tuuman rautapanssaroinnin. Apuaseina olleet Armstrongin 4,7 tuuman 40 naulan tykit oli asennettu kansirakenteen kulmiin. Alukset oli kokonaisuudessaan kevyt rakenteisia ja niiden vapaakorkeus oli vain kaksi metriä ja siten niihin tehtiin siirtokuljetuksen ajaksi korotettu perä- ja keula.


title: Chaoyong-luokka

text: Alusten panssarikansi kattoi ainoastaan kattilahuoneen, konehuoneen ja koneiston itsessään. Koneistona oli kaksi akselinen nelisylinterinen HCR-höyrykone. Aluksilla oli kaikkiaan 250-300 tonnia hiiltä, joka mahdollisti kahdeksan solmun nopeudella 5 000 merimailin toimintamatkan.


title: Syyrinki

text: Syyrinki eli ompelurengas on vaatturien käyttämä ompelun apuväline, joka pujotetaan oikean käden keskisormeen. Ompelijat käyttävät sormustinta eli fingerporia.


title: Syyrinki

text: Molemmat apuvälineet on valmistettu metallista. Vaatturien käyttämän syyringin yläpää on avoin, ja sen reunoille on valmistettu pieniä painaumia, joihin neulan tyvi uppoaa ommeltaessa. Sormustimessa pääty on ompinainen ja siihen on tehty painautumia neulaa varten. Perinteisesti sormustimen sivut ovat sileät, mutta markkinoilla on myös sormustimia, joissa on painautumia sekä päässä että sivuissa.


title: Syyrinki

text: Vaatturi painaa neulaa ompelurenkaan sivulla, kun taas ompelija painaa neulaa sormustimen kärjellä. Molempia apulaitteita valmistetaan eri kokoisina. Tyypillisiä kokoja ovat 14, 15, 16 ja 17.


title: Prince Amartey

text: Prince Amartey (s. 25. kesäkuuta 1944) on ghanalainen entinen nyrkkeilijä. Hän saavutti pronssia keskisarjassa vuoden 1972 kesäolympialaisissa Münchenissä. Lisäksi hän osallistui vuoden 1968 kesäolympialaisiin Méxicossa kevyessä keskisarjassa.


title: Dai ni Teibō

text: Dai ni Teibō () oli vuonna 1866 vesillelaskettu parkkitakiloitu puurunkoinen tykkivene, joka oli alun perin vuonna 1867 valmistunut kauppalaivaksi "SS Assunta". Chōshūn han osti aluksen vuonna 1868, jolloin se sai nimen "Teibōmaru No 2". Alus luovutettiin vuonna 1870 sisaraluksensa "Dai Ichi Teibōn" kanssa keisarillisen Japanin laivastolle, joka nimesi sen "Dai ni Teibōksi".


title: Dai ni Teibō

text: Alus poistettiin palveluksesta vuonna 1885, ja se haaksirikkoutui vielä samana vuonna 2. huhtikuuta Anorinniemellä Shimane Kenissä.


title: Edith Mathis

text: Edith Mathis (s. 11. helmikuuta 1938 Luzern) on sveitsiläinen sopraano. Hän on esiintynyt muun muassa Deutsche Oper Berlinissä, Covent Gardenissa, Baijerin valtionoopperassa, Wienin valtionoopperassa, Metropolitan-oopperassa ja Pariisin oopperassa. Hänen rooleihinsa ovat kuuluneet Zerlina, Marzelline, Mélisande, Pamina ja Sophie. Mathias sai Bayerische Kammersängerin -arvonimen vuonna 1979.


title: Edith Mathis

text: Oopperan lisäksi Mathis on laulanut liedejä ja oratorioita. Hän on opettanut Wienin musiikkiyliopistossa, pitänyt mestarikursseja ja toiminut kansainvälisten laulukilpailujen tuomaristoissa.


title: Unkarilaiset tanssit

text: Unkarilaiset tanssit ovat Johannes Brahmsin säveltämä teossarja. Brahms sävelsi tanssit 1860-luvun lopulla käyttäen pohjana unkarilaisia kansansävelmiä.


title: Reri Grist

text: Reri Grist (s. 29. tammikuuta 1932 New York) on yhdysvaltalainen sopraano. Jo lapsena hän lauloi ja tanssi Broadwaylla.


title: Reri Grist

text: Grist teki oopperadebyyttinsä vuonna 1959 Santa Fen oopperassa, jossa hän esiintyi Adelen ja Blonden rooleissa. Euroopan-ensiesiintymisensä hän teki vuonna 1960 Yön kuningattarena Kölnin oopperassa. Hän esiintyi myös Zürichin oopperassa (1961–1964), Covent Gardenissa, Wienin valtionoopperassa, Baijerin valtionoopperassa, Wiener Festwochenilla ja Salzburger Festspielellä.


title: Reri Grist

text: Vuonna 1966 Grist esiintyi ensimmäistä kertaa New Yorkin Metropolitan-oopperassa Rosinan osassa. Hänen muihin rooleihinsa ovat lukeutuneet Despina, Adina ja Gilda. Konserttilaulajana hän on esittänyt ohjelmistoa barokkimusiikista Bergiin ja Weberniin. Varhaisella urallaan hän esiintyi Bernsteinin johtamalla Gustav Mahlerin neljännen sinfonian levytyksellä. Grist avioitui musiikkitieteilijä Ulf Thompsonin kanssa. Hän on opettanut Yhdysvalloissa ja Saksassa.


title: ...And Death Said Live

text: ...And Death Said Live on suomalaisen melodisen death metalin yhtyeen Mors Principium Estin neljäs studioalbumi. Se julkaistiin vuonna 2012 levymerkillä AFM Records.


title: Luettelo Suomessa järjestettävistä coneista

text: Tämä on luettelo Suomessa järjestettävistä coneista.


text: Lähteet: Aniki -foorumi, #suomenconit -sivu sekä tapahtumien omat sivut.


text: Aicon on Hämeenlinnassa 2016 ja Helsingin Kulttuuritalolla 2018 järjestetty aasialaiseen muotiin ja musiikkiin keskittyvä tapahtuma. Vuoden 2018 tapahtumassa järjestettiin K-pop coveroinnin SM-kisat yhdessä XpressEvents ry:n kanssa.


text: Alfacon, vanhalta nimeltään α-con, on Suomen pöytäroolipeliaktiiveille suunnattu tapahtuma, jossa skeneaktiivit voivat verkostoitua, pelinjohtajat jakaa ideoitaan ja roolipeliteoreetikot hioa ajatuksiaan. Alfaconia järjestetään Otavan Opistolla Mikkelissä ja se on Suomen roolipeliseura ry:n projekti.


text:
Animecon on nykyisellään ympärivuorokautinen, pääsymaksullinen harrastajatapahtuma. Tapahtuma on ikärajaton, mutta joissain sen ohjelmanumeroissa saattaa olla sisällön laadun vuoksi ikäraja tai -suositus.
Perinteenä on, että tapahtuman toteuttamisesta kiinnostunut taho pyytää oikeutta Animecon-nimen käyttöön ensimmäisen Animeconin järjestäjältä Turun Animeseuralta. Tapahtuma pidetään heinä-elokuussa.
Vuoden 2019 Animecon järjestetään Helsingin messukeskuksessa.


text: Archipelacon on pohjoismaalainen scifi- ja fantasiatapahtuma, joka järjestettiin vuonna 2015 ensimmäistä kertaa. Nelipäiväinen (25.–28.6.2015) tapahtuma pidettiin Ahvenanmaalla Maarianhaminassa, konferenssikeskus Alandicassa. Conin järjestäjät ovat aikaisemmin pitäneet pienempää scificonia, Åconian.


text: Arpacon oli RopeCon ry:n heinäkuussa 2009 ja toukokuussa 2010 järjestämä ilmainen tapahtuma roolipelaamisen aloittamisesta kiinnostuneille Dipolissa.


text: Asicon oli huhtikuussa 2018 järjestetty tapahtuma, joka yhdisti cosplayn ja tubemiitit. Tapahtuma järjestettiin tapahtumahotelli Tallukassa, Vääksyssä.


text: Assembly on Suomen suurin ja vanhin videopelitapahtuma, jota on järjestetty vuodesta 1992. Nykyään se pidetään Helsingin Messukeskuksessa kahdesti vuodessa, Assembly Summer kesällä, ja Assembly Winter talvella.


text: BakaCon oli Suomessa Pieksämäellä vuosina 2009–2011 järjestetty Con-tapahtuma, joka nimitti itseään Suomen ”tyhmimmäksi” coniksi (, suom. ”tyhmä”). Conin ohjelmisto painottui japanilaisen pop-kulttuurin harrastajille cosplayhin. Tapahtumaan kuului muiden Suomessa järjestettävien con-tapahtumien tapaan cosplay-kilpailuja, AMV-näytöksiä, luentoja, paneeleja, työpajoja, tanssi- ja rytmipelejä, sekä ikärajattomat iltajuhlat.


text: BakaCon 2012 peruttiin heikon lipunmyynnin vuoksi. Heikon myynnin syyksi epäiltiin tapahtumien päällekkäisyyttä Animeconin ja Kawaconin kanssa, sillä ne järjestettiin samassa kuussa.


text:
Chibicon on ympäri Suomea kiertävä pääsymaksullinen tapahtuma, joka keskittyy cosplayhin ja japanilaiseen pop-kulttuuriin. Vuonna 2016 Chibiconin teemana oli Pokémon, ja vuonna 2017 kauhu. Chibicon on järjestetty Kuopiossa, Oulussa, Helsingissä ja Espoossa. Eniten tapahtumia on järjestetty Kuopiossa ja Oulussa. Vuonna 2018 järjestettiin uudelleen mini-Chibicon Kuopiossa. Tapahtuma oli ilmainen.
Chiisanacon on Kouvolan Inkeroisessa tuleva cosplay ja populaarikulttuuritapahtuma. Chiisanacon tullaan pitämään keväällä 2019 Kymenlaakson Opiston oppilaiden toimesta.


text: Conklaavi on Turun yliopistolla järjestettävä roolipelitapahtuma, jota on järjestetty jo 1990-luvun lopulta lähtien.


text: Cosvision on viikonlopun kestävä, pääsymaksullinen, lähinnä pelkästään cosplayhin painottunut tapahtuma Hämeenlinnassa. Tapahtuma pidetään Hämeenlinnan Verkatehtaalla. Cosvision on Suomen suurin cosplay-tapahtuma, jossa luonnollisesti järjestetään myös cosplay-kisat. Cosvision järjestetään parillisina vuosina.


text: Desucon on ympärivuorokautinen, pääsymaksullinen japanilaisen populaarikulttuurin harrastajatapahtuma. Tapahtuma on vuodesta 2016 eteenpäin K-18. Tapahtuma pidetään Lahden Sibeliustalossa kesäkuussa.


text: Desucon Frostbite on ympärivuorokautinen, pääsymaksullinen sisartapahtuma Desuconille. Kuten Desucon, sen ikäraja on K-18. Tapahtuma pidetään Lahden Sibeliustalossa alkutalvesta, tammi-helmikuussa.


text: Finncon on suurin Suomessa järjestettävä science fiction- ja fantasiatapahtuma, ja samalla yksi Euroopan suurimmista alan tapahtumista. Tapahtuma on pääsymaksuton sekä ikärajaton, mutta joissain sen ohjelmanumeroissa saattaa olla sisällön laadun vuoksi ikäraja tai -suositus.


text: GameXpo on vuonna 2016 DigiExpon yhteydessä järjestettävä videopelitapahtuma, jossa on mukana Cosvision RY:n järjestämät Cosplayn SM-kilpailut. Tapahtuma pidetään Helsingin Messukeskuksessa.


text: Gingacon on erityisesti eläintarinoihin painottuva tapahtuma mangan, animen, cosplayn, pelien ja erilaisten tarinoiden ystäville. Tämä ikärajaton tapahtuma järjestettiin ensi kerran kesällä 2016 Tampereen Monitoimitalo 13:ssa Suomen Hopeanuoli-fanit ry:n toimesta. Hopeanuoli ja muu Ginga-saaga ovat Gingaconin kantava teema. Viimeksi Gingacon järjestettiin 28.10.2017.


text: Hellocon, Helsinki Lolita Convention on Pohjoismaiden suurin lolita-tapahtuma, joka järjestetään vuosittain Helsingissä. Järjestäjänä toimii Hellocon ry. Ohjelma koostuu pelkästään lolita-aiheisesta ohjelmasta, kuten muotinäytöksistä, luennoista ja pajoista.


text: HypeCon on Hyvinkäällä vuosittain järjestettävä pääsymaksuton, ikärajaton ja ilmainen anime-, manga- ja pelitapahtuma. Tapahtumaa järjestää myös Hyvinkään nuorisopalvelut.


text: Katsudocon oli Jyväskylässä järjestettävä cosplay-, ja populaarikulttuuritapahtuma. Con tunnettiin kauppakeskusconina ja se järjestettiin viimeksi vuonna 2013. Tapahtuma oli ilmainen.


text: Kawacon on Joensuussa järjestettävä japanilaisen populaarikulttuurin tapahtuma. Sitä on järjestetty vuosittain vuodesta 2011. Vuodesta 2013 asti Kawaconissa on ollut myös peliohjelmaa sisältävä Kawaplay. Tapahtuma on ikärajaton.


text: Kazecon on Raahessa järjestettävä con vuonna 2019. Tapahtuma järjestää Raahen nuorisotoimi, kulttuuripalvelut sekä Lybeckerin opisto yhdessä nuorten kanssa.


text: Kibecon (, suom. ”leppävaara?”) on Espoossa kauppakeskus Sellon kirjastossa järjestettävä con. Tapahtuma on järjestetty vuosien 2018 ja 2019 tammikuussa.


text: Kitaconia järjestettiin vuosittain Kemissä, ja se oli Suomen toiseksi pohjoisin con-tapahtuma. Sen pääpaino oli animessa ja mangassa, mutta oli mukana myös video- ja roolipelejä. Tapahtuma oli ikärajaton ja ilmainen. Tapahtumaa järjesti Kemin nuorisotoimi. Viimeisin Kitacon järjestettiin vuonna 2016.


text: Kikucon eli Kirsikankukkacon oli Turussa Hanamin aikaan toukokuussa järjestettävä mangaan, animeen sekä muihin Japaniin liittyviin harrastuksiin, kuten kendoon keskittynyt con. Tapahtuma oli suunnattu nuorille.


text: Kitsenecon on Kaarina-talossa järjestettävä kirjasto-con lokakuussa 2018.


text: Kokkocon on Kokkolassa järjestettävä cosplay-, ja populaarikulttuuritapahtuma. Vuonna 2018 Kokkoconia ei järjestetty.


text: Kosucon oli Jyväskylässä järjestettävä cosplay- ja populaarikulttuuritapahtuma. Tapahtuma järjestettiin viimeksi vuonna 2015.


text: Kumakumacon on Kouvolassa järjestettävä anime, manga- ja cosplay-tapahtuma. Kumakumacon järjestettiin ensimmäistä kertaa vuonna 2016. Tapahtuma on kaksipäiväinen ja ilmainen.


text: Kummacon on Oulussa järjestettävä kirjallisuus- ja populaarikulttuuritapahtuma. Ensimmäinen Kummacon järjestettiin vuonna 2015. Tapahtuman järjestää elokuvakollektiivi Studio Korppikela. Tapahtuma on ilmainen.


text: K-CON Suomi on Suomen ensimmäinen koko päivän mittainen korealaiseen populaarikulttuuriin keskittyvä tapahtuma. Se on järjestetty kahdesti Turussa, ja vuonna 2017 tapahtuma siirtyi pidettäväksi Tampereelle. Tapahtuman järjestämisestä vastaa K-pop Suomi ry.


text: Lokacon on Jyväskylän Science Fiction seura 42:n järjestämä tapahtuma Jyväskylän pääkirjastossa. Tapahtumaa on järjestetty vuodesta 2011 ja se on kaikille avoin ja maksuton.


text:
Lautapelaamaan on Suomen lautapeliseuran järjestämä lautapelitapahtuma Kaapelitehtaalla, Helsingissä.
Tapahtuman pääohjelmana on vapaa pelaaminen. Tapahtumaa on järjestetty vuodesta 2001 (aluksi nimellä Helcon) ja se on nykyään kaikille avoin ja maksuton.


text: Luminyrkki on vuosittainen Porissa järjestettävä taistelupelitapahtuma. Tapahtumassa pelataan miniatyyri-, lauta- ja korttipelejä.


text: Maracon on ilmainen, viikonlopun mittainen pelitapahtuma, joka järjestetään Oulussa neljä kertaa vuodessa. Ohjelmaan kuuluvat lauta-, kortti-, miniatyyri- ja pöytäroolipelit sekä mahdolliset paneelikeskustelut ja kilpailut. Tapahtuma on ilmainen ja avoin kaikille yli 18-vuotiaille, ja nuoremmille valvojan seurassa. Tapahtumat pidetään säännöllisesti tammi-, touko-, heinä- ja syyskuussa. Tapahtuman järjestää Oulun yliopiston roolipeliseura CRYO ry.


text: Matsucon (, suom. ”mänty”) on japanilaiseen populaarikulttuuriin keskittyvä tapahtuma Oulussa. Ensimmäinen Matsucon järjestettiin Oulun Pohjankartanolla 4.-5.5.2017. Toinen Matsucon järjestettiin 26.-27.5.2018. Tapahtuman erikoisuutena oli toisena vuonna animekaraoken SM-kisat.


text: Mimicon on Mikkelissä touko-kesäkuussa järjestettävä kaksipäiväinen animen, mangan ja japanilaisen populaarikulttuurin con. Seuraava Mimicon järjestetään syksyllä 15.-16.9.2018.


text: Moricon järjestettiin 8.-10.3.2013 Paltamon nuorisotiloissa. Tapahtuma oli ilmainen.


text: Ensimmäinen Mushucon järjestettiin Rovaniemellä syksyllä 2016, toinen keväällä 2017 ja kolmas keväällä 2018. Tapahtuma on ilmainen ja se on Suomen pohjoisin con.


text: Nekocon on viikonlopun kestävä cosplayhin ja japanilaiseen pop-kulttuuriin keskittynyt tapahtuma, jota järjestetään Kuopiossa. Tapahtuma oli pitkään tauolla ja se järjestetään uudelleen vuonna 2019.


text: Pelipäivä 2.0 on uusi animen, cosplayn ja erilaisten pelien ympärille rakennettu pääsymaksuton koko perheen tapahtuma. Paikalla on mm. peliesittelijöitä, tuotemyyjiä sekä käsityöläisiä. Tapahtumassa on ohjelmaa eri ikäisille cosplay-kilpailusta boffermiekkailuun.


text: Pelipäivä 2.0-tapahtuma järjestetään Lohjalla Harjulassa 4.11.2017.


text: Popcult Helsinki on Helsingissä järjestettävä con, joka on erikoistunut länsimaalaisiin elokuviin, sarjakuviin ja tv-sarjoihin. Popcult Helsingillä on myös pienempiä oheistapahtumia, kuten ensimmäistä kertaa kesäkuussa 2014 järjestetty nörttiklubi Popcult Nights ja lokakuussa 2014 järjestetty fanikulttuuriin erikoistunut Popcult Day.


text:
Ropecon on pääsymaksullinen, kolme päivää kestävä, Suomen suurin ja vanhin roolipelitapahtuma. Ohjelmaan kuuluvat pöytäroolipelien ja larppien lisäksi luennot, paneelikeskustelut ja työpajat sekä kortti- lauta- ja miniatyyripelit.
Tapahtuman painopiste on hyvin esillä olevan pelaamisen ohella myös laajassa puheohjelmassa. Ropeconissa järjestetään lukuisia suomenmestaruusturnauksia muun muassa keräilykorttipeleissä, lautapeleissä ja bofferi- eli pehmomiekkailussa. Tapahtuma pidetään heinä-elokuussa.


text: Shirocon oli pääsymaksuton, cosplayhin ja japanilaiseen pop-kulttuuriin keskittynyt tapahtuma, joka järjestettiin Savonlinnassa 2012.


text: Solmukohta (ruots. Knutpunkt, norj. Knutepunkt, tansk. Knudepunkt) on yhteispohjoismainen live-roolipelejä käsittelevä tapahtuma ja konferenssi. Ohjelmaan kuuluvat larppien lisäksi luennot, paneelikeskustelut ja työpajat sekä muihin harrastajiin tutustuminen. Solmukohta on järjestetty vuosittain 1997 lähtien kiertävällä vuorolla kaikissa Pohjoismaisissa Islantia lukuun ottamatta.


text: Tampere Kuplii on vuodesta 2007 Tampereella järjestetty sarjakuvafestivaali, jossa on mukana myös cosplaytapahtuma.


text: Tracon on ympärivuorokautinen, teemallinen ja pääsymaksullinen roolipeli- sekä japanilaisen populaarikulttuurin harrastajatapahtuma. Tapahtuma on ikärajaton, mutta joissain sen ohjelmanumeroissa saattaa olla sisällön laadun vuoksi ikäraja tai -suositus. Tapahtuma pidetään nykyisin Tampere-talossa syyskuussa.


text: Tracon Hitpoint on marraskuussa 2015 ensimmäisen kerran järjestetty erilaisiin roolipeleihin ja lautapeleihin keskittynyt con Tammerkosken koulutalolla, sittemmin Tampere-talolla.


text: Tsukicon oli vuonna 2009 järjestetty anime-tapahtuma, joka pidettiin Helsingissä kulttuuriareena Gloriassa.


text: Tubecon on pääsymaksullinen YouTube-videoita tekeville ja niitä katsoville suunnattu harrastajatapahtuma. Tapahtuma on ikärajaton ja se järjestettiin ensimmäisen kerran elokuussa 2014 Hartwall Arenalla. Vuonna 2016 Tubecon järjestetään kaksipäiväisenä Hartwall-areenalla. Tapahtuma sisältää musiikkiesityksiä, videopeliturnauksia, paneelikeskusteluita sekä palkintogaalan, jossa palkitaan vuoden parhaat videoidentekijät.


text: Turconen oli vuoteen 2014 asti järjestetty science fiction -yleisötapahtuma Turun kaupunginkirjastossa.


text: Tylycon oli yksipäiväinen, Harry Potter-aiheinen tapahtuma, joka järjestettiin vuonna 2017 Helsingissä.


text: Valocon on Maahinkainen ry:n järjestämä roolipelitapahtuma Jyväskylässä.


text: Wakamonocon järjestettiin ensimmäisen kerran vuonna 2016 Lahden Kasi-salilla. Tapahtuma päätettiin järjestää, jotta Lahdessa olisi oma ikärajaton tapahtuma Desuconin muuttuessa ikärajalliseksi. Tapahtumaa on järjestetty yhdessä Lahden pääkirjaston, Lahden nuorisopalveluiden ja Lase ry:n kanssa. Tapahtuma on ollut viikonlopun kestävä sekä yksipäiväinen. Viimeksi tapahtuma järjestettiin marraskuussa 2017.


text: Wähäcon on suomalainen freeform-roolipelitapahtuma Muuramen Wähälahden tilalla, Jyväskylän kupeessa.


text: Worldcon on kansainvälinen, maailman vanhin scifitapahtuma, joka järjestettiin Helsingissä vuonna 2017. Tilana toimi Messukeskus.


text: X-Con on liveroolipelien järjestäjille ja järjestämisestä kiinnostuneille tarkoitettu viikonlopun mittainen verkostoitumis- ja koulutustapahtuma, jota on järjestetty vuodesta 2012. Tapahtuman koulutuksesta ja ohjelmasta vastaa Illusia ry. Tapahtuma järjestetään Otavan opistolla, lähellä Mikkeliä.


text: Yamacon järjestettiin lokakuussa 2012 Helsingin Glorialla. Sen järjesti helsinkiläinen animeseura Yama, tarkoituksenaan saada Helsingille oma pysyvä ja säännöllinen animetapahtuma.


text: Yukicon on kaikenikäisille suunnattu pääsymaksullinen anime- ja videopelitapahtuma. Tapahtuma pidettiin helmikuussa 2018 Helsingin Messukeskuksen Kokoustamossa.


text: Vuoden 2017 tapahtuman yhteydessä oli tarkoitus järjestää myös Pyrycon, mutta se peruutettiin.


text: Åcon on pieni ahvenanmaalainen scifitapahtuma, jota on järjestetty vuodesta 2009. Tapahtuma on englanninkielinen.


title: Camilla Luddington

text: Camilla Anne Luddington (s. 15. joulukuuta 1983 Ascot, Englanti) on brittiläinen näyttelijä, joka tunnetaan muun muassa roolistaan lääkäri Jo Wilsonina ABC:n sairaalamaailmaan sijoittuvassa televisiosarjassa "Greyn anatomia".


title: Camilla Luddington

text: Luddington ääninäytteli Lara Croftia ensi kerran vuoden 2013 "Tomb Raider" videopelissä. Hän jatkoi roolissa vuoden 2015 "Rise of the Tomb Raider" pelissä ja toisti roolinsa vuoden 2018 "Shadow of the Tomb Raider" -pelissä. Hän voitti DICE Awards -palkinnon "Outstanding Character Performance" kategoriassa suorituksestaan "Rise" pelissä.


title: New Way Home

text: New Way Home on suomalaisen laulajan Isac Elliotin ensimmäinen single hänen debyyttialbumiltaan "Wake Up World". Single julkaistiin digitaalisesti 14. helmikuuta 2013. Singlestä julkaistiin myös fyysinen versio 19. huhtikuuta, joka sisältää ”New Way Home” -kappaleen lisäksi myös sen karaokeversion.


title: New Way Home

text: Kappaleen ovat säveltäneet Alexander Austheim, Joonas Angeria ja Ilan Kidron. Sanoituksesta vastaavat Angeria, Kidron sekä Axel Ehnström.


title: New Way Home

text:
Singlejulkaisun yhteydessä 14. helmikuuta julkaistiin myös kappaleen lyriikkavideo. Virallinen musiikkivideo kuvattiin helmikuussa Miamissa ja se julkaistiin 5. huhtikuuta.
Suomessa ”New Way Home” nousi parhaimmillaan singlelistan ensimmäiselle sijalle ja latauslistan neljänneksi. Single on ollut suomalaisten radiokanavien 14. soitetuin kappale.


title: New Way Home

text: Kappale lisättiin myös norjalaisen mP3 -radiokanavan soittolistalle ja se sai soittoa myös ruotsalaisilla asemilla. Huhtikuussa 2013 ”New Way Home” nousi singaporelaisen Hot FM 91.3 -radioaseman 22. soitetuimmaksi kappaleeksi.


title: Zhiyuan-luokka

text: Zhiyuan-luokka oli Keisarillisen Kiinan laivaston kahden aluksen muodostama panssarikansiristeilijäluokka, jonka alukset tilattiin Armstrong Whitworthilta Elswickistä.


title: Kwan Chia

text: Kwan Chia () oli Kiinan Qing-dynastian Kwangtungin laivaston komposiittirunkoinen (kaaret terästä, muuten puuta) yhteysalus.


title: Kwan Chia

text: Alus tilattiin Foochowin laivastontelakalta ja sen köli laskettiin joulukuussa 1885. Alus laskettiin vesille vuonna 1887 ja se otettiin palvelukseen toukokuussa 1888.


title: Kwan Chia

text: Alus vaurioitui pahoin Jalujoen taistelussa 17. syyskuuta 1894 ja se jouduttiin ajamaan matalikolle lähellä Port Arthuria uppoamisen estämiseksi. Tällöin alus tuhoutui täysin.


title: Tryserumin kirkko

text: Tryserumin kirkko () on Ruotsissa Valdemarsvikin kunnassa sijaitseva kirkkorakennus. Ensimmäinen jumalanpalvelus kirkossa pidettiin vuonna 1784. Arkkitehtuuriltaan kirkko edustaa kustavilaisuutta ja sen on suunnitellut arkkitehti Jean Erik Rehn.


title: Norra Vin kirkko

text: Norra Vin kirkko () on Ruotsissa Ydren kunnassa sijaitseva kirkkorakennus. Paikalla on sijainnut puukirkko jo 1300-luvulla, mutta se korvattiin 1440-luvulla kivikirkolla, josta on osia myös nykyisessä kirkossa. Kun tämä kirkko kävi sittemmin pieneksi, sitä laajennettiin vuonna 1771 ja se vihittiin käyttöön 1775.


title: Norra Vin kirkko

text: Kirkossa on Axel von Schaarin hautakuori on vanhan kirkon vanhan kirkon ajalta, samoin kuin eteläinen seinä.


title: Scuderia Toro Rosso STR6

text: Scuderia Toro Rosso STR6 on Formula 1 -auto, jota Toro Rosson talli käytti kaudella . Auto oli toinen tallin itse rakentama auto, sillä ennen kautta autot olivat samoja, kuin Red Bullilla. Autolla kilpailivat sveitsiläinen Sébastien Buemi ja espanjalainen Jaime Alguersuari. Testikuljettajina toimi Daniel Ricciardo ja Jean-Éric Vergne, joista Ricciardo ajoi kahdeksan ja Vergne kolme kertaa perjantain ensimmäisissä harjoituksissa.


title: Virgin MVR-02

text: Virgin MVR-02 on Formula 1 -auto, jolla Marussia Virgin Racing -talli kilpaili kaudella . Kuljettajina toimivat Timo Glock ja tulokas Jérôme d’Ambrosio. Autolla ei saavutettu menestystä ja paras kilpailusijoitus olikin vasta neljästoista. Testikuljettajana toimi Robert Wickens, joka pääsi ajamaan Abu Dhabin GP:n perjantain ensimmäisissä harjoituksissa.


title: Tsao Kiang

text: Tsao Kiang () oli Kiinan Qing-dynastian 640 tonnin komposiittirunkoinen (teräskaaret ja puuverhoilu) täystakiloitu Nanyangin laivaston tykkivene.


title: Tsao Kiang

text: Alus tilattiin Jiangnanin telakalta Shanghaista, ja se laskettiin vesille vuonna 1869.


title: Tsao Kiang

text: Li Hongzhang lunasti aluksen Zhilin maakunnalle vuonna 1872, ja se sijoitettiin Beiyangin laivastoon kuvernöörin jahdiksi.


title: Tsao Kiang

text: Ensimmäisen Kiinan–Japanin sodan aloittaneessa Pungdon taistelussa 25. heinäkuuta 1894 ja jo ennen virallista sodanjulistusta keisarillisen Japanin laivaston risteilijä "Akitsushima" valtasi aluksen.


title: Tsao Kiang

text: Vallattu alus liitettiin Japanin laivastoon 21. syyskuuta partioveneenä nimettynä "Sōkōksi" valvomaan Korean rannikkoa. Alus luokiteltiin uudelleen 21. maaliskuuta 1898 toisen luokan tykkiveneeksi, minkä jälkeen sitä käytettiin Kuriilien tutkimiseen. Alus ajoi karille 22. toukokuuta 1903 Muroran satamassa ja se nostettiin 9. heinäkuuta. Alus siirrettiin 26. lokakuuta Japanin sisäministeriölle, joka käytti sitä Kōben satama-alueen valvontaan.


title: Tsao Kiang

text: Alus myytiin vuonna 1924 Nishinomiyaan Hyogoon, ja se jatkoi kuljetusaluksena nimettynä "Sōkōmaruksi" aina vuoteen 1964.


title: Viipurin lukio

text: Viipurin lukio oli Viipurissa vuodesta 1641 toiminut lukio. Se siirtyi Uudenkaupungin rauhan jälkeen 1723 Porvooseen, kun Viipuri jäi Venäjän vallan alle.


title: Viipurin lukio

text: Suomi oli 1500-luvulla jaettu Turun ja Viipurin hiippakuntiin, ja itäisen hiippakunnan pappiskasvatuksesta vastasi Viipurin lukio, koska tuolloin ei tulevilta papeilta vielä vaadittu akateemista tutkintoa. Itä-Suomen papit opiskelivat kuitenkin usein jossain lähiyliopistoissa, Turussa, Tartossa tai Upsalassa, mutta lukion antama opetuskin riitti monille.


title: Lähetystöneuvos

text: Lähetystöneuvos on Suomessa valtionhallinnon virkanimike tai arvonimi.


title: Lähetystöneuvos

text: Lähetystöneuvos on Suomessa ulkoasiainhallinnon virkamiesten virkanimi. Diplomaatin uralla alkuvirka on usein ulkoasiansihteerin virka. Ulkoasiansihteerit etenevät usein lähestystöneuvoksiksi. Suurlähettilästason virkamiehet ovat ulkoasiainneuvoksia.


title: Osljabja (1898)

text: Osljabja () oli vuonna 1903 valmistunut Venäjän keisarikunnan laivaston Peresvet-luokan pre-dreadnought taistelulaiva. Japanin laivasto upotti aluksen Tsushiman meritaistelussa 27. toukokuuta 1905. Alus oli nimetty Kulikovon taistelun sankarin Rodion Osljabjan mukaan.


title: Osljabja (1898)

text: Alus tilattiin Amiraliteetin uudelta telakalta Pietarista. Sen köli laskettiin 21. marraskuuta 1895 ja alus laskettiin vesille 8. marraskuuta 1898. Alus valmistui 1901.


title: Osljabja (1898)

text: Alus lähti 7. elokuuta 1903 Port Arthuriin, mutta se ajoi Gibraltarin salmessa karille 21. elokuuta. Alus siirrettiin La Speziaan Italiaan telakalle korjattavaksi, missä se oli aina marraskuuhun. Alus oli Punaisellamerellä Venäjän-Japanin sodan alkaessa helmikuussa 1904 ja se kutsuttiin takaisin Itämeren laivastoon.


title: Osljabja (1898)

text: Pietariin saavuttuaan alus varustettiin 1,4 metrin Barr & Stroud etäisyysmittarilla, teleskooppisilla tykkitähtäimillä ja Telefunkenin radioilla. Alus määrättiin lähtemään Libausta Port Arthuriin 15. lokakuuta muiden Tyynenmeren laivaston 2. laivuen alusten kanssa von Fölkersamin lippulaivana. Matkalla Tanskaan hävittäjä "Buistri" törmäsi alukseen. Osaston saavuttua Tangeriin 28. lokakuuta osaston komentaja vara-amiraali Zinovy Rozhestvensky määräsi hitaammat alukset kulkemaan Välimeren ja Punaisenmeren poikki ja tämän osaston johtoon Dmitri von Fölkersamin. Osastot kohtaisivat toisensa Madagaskarilla.


title: Osljabja (1898)

text: "Osljabja" kiersi yhdessä pääosaston kanssa Kaphornin saapuen 9. tammikuuta 1905 Nosy Behen Madagaskarin luoteisrannikolle, jossa osasto viipyi kaksi kuukautta hiilestysongelmien vuoksi. Yhdistynyt osasto lähti 16. maaliskuuta Camranhinlahteen Ranskan Indokiinaan, jonne se saapui lähes kuukautta myöhemmin odottamaan kontra-amiraali Nikolai Nebogatovin komentaman Tyynenmeren laivaston 3. laivueen muodostaneita jo käyttöikänsä lopulla olevia aluksia. Odotus päättyi 9. toukokuuta ja laivueet aloittivat 14. toukokuuta purjehduksen tavoitteenaan Vladivostok.


title: Osljabja (1898)

text: Roshestvensky järjesti aluksensa uudelleen kolmeen divisioonaan. Hän otti johtoonsa ensimmäisen divisioonan, johon liitettiin neljä Borodino-luokan alusta. Von Fölkersam sai komentoonsa toisen divisioonan, johon kuuluivat taistelulaivat "Osljabja", "Navarin", "Sissoi Veliky" ja panssariristeilijä "Admiral Nakhimov". Kolmannen divisioonan muodostivat Nebogatovin alukset. Syövän heikentämä von Fölkersam kuoli 26. toukokuuta, mistä ei tiedotettu aluksille moraalin säilyttämiseksi. Toisen divisioonan komentajaksi määrättiin "Osljabjan" päällikkö Vladimir Ber, mutta Nebogatoville ei kerrottu noususta osaston varakomentajaksi.


title: Osljabja (1898)

text: Tsushiman taistelussa 28. toukokuuta "Osljabja" oli toisen divisioonan ensimmäisenä aluksena joutuen kahden keisarillisen Japanin laivaston taistelulaivan sekä panssariristeilijöiden tuleen. Lähes välittömästi aluksen etäisyysmittari tuhoutui, tykistöupseeri haavoittui sekä yhteydet tykeiltä Geisler-tykistölaskimelle katkesivat. Seuraavat osumat katkaisivat aluksen maston sekä tuhosivat etummaisen tykkitornin sekä kolme kuuden tuuman tykkiä. Sirpaleet läpäisivät tulenjohtotornin panssaroinnin haavoittaen sisälläolijoita, mikä aiheutti aluksen poistumisen linjasta. Alus joutui kuuden japanilaisen risteilijän tuleen lähietäisyydeltä. Aluksen runko sai vuodon useista vesirajan alle tulleista osumista, mikä nosti aluksen keulaa hidastaen etenemistä sekä kallisti alusta oikealle kyljelle. Aluksen vasemman puoleinen etuammusvarasto määrättiin täytettäväksi vedellä kallistuman tasaamiseksi, mikä lopulta vain vaikeutti aluksen hallittavuutta.


title: Osljabja (1898)

text: "Osljabja" kaatui oikealle kyljelleen, kunnes savuhormit ottivat veteen. Aluksen päällikkö määräsi miehistön poistumaan alukselta. Alus upposi vain muutamaa minuuttia käskyn antamisen jälkeen potkurien edelleen pyöriessä. Aluksen mukana syvyyksiin meni aluksen päällikkö ja 470 miehistönjäsentä.


title: Georg Mathesius

text: Georg Nicolai Mathesius (11. huhtikuuta 1732 Pyhäjoki – 12. heinäkuuta 1816 Uusikaarlepyy) oli suomalainen pappi. Hän toimi kirkkoherrana Uudessakaarlepyyssä ja kirjoitti ruotsinkielisiä taloudellisia ja uskonnollisia kirjoja.


title: Georg Mathesius

text: Mathesiuksen vanhemmat olivat Pyhäjoen kirkkoherra Nils Mathesius (1676–1740) ja hänen toinen puolisonsa Maria Niskanen. Hän kävi Oulun triviaalikoulua ja pääsi ylioppilaaksi Uppsalassa 1749. Mathesius valmistui filosofian maisteriksi 1757 ja hänet vihittiin samana vuonna papiksi.


title: Georg Mathesius

text: Mathesius oli Kruunupyyn vt. kirkkoherrana vuodesta 1757, Teerijärven kappalaisena vuodesta 1759, Sulvan kappalaisena vuodesta 1781 sekä Uudenkaarlepyyn kirkkoherrana vuodesta 1793 astuen tähän virkaan 1795. Mathesius sai rovastin arvon 1807.


title: Georg Mathesius

text: Mathesius oli naimisissa 1759–1813 Katarina Brunellin (k. 1813) kanssa. Mathesiuksen veljiä olivat Juhana ja Petter Niklas Mathesius. Hänen poikiaan olivat Pietarsaaren pitäjän kappalainen Lars Mathesius (1760–1830) ja Uudenkaarlepyyn kappalainen Nils Mathesius 1772–1822.


title: Georg Mathesius

text: Kansalliskirjaston Fennica-tietokannan mukaan


title: Berga

text: Berga voi tarkoittaa seuraavia asioita:Suomessa:


title: Berga

text: Ruotsissa:


title: Lempi Ahla

text: Lempi Maria Ahla (o. s. "Eskola"; 22. elokuuta 1888 Eura – 1. maaliskuuta 1973 Helsinki) oli suomalainen kirjailija, sukututkija ja suomentaja. Hän käytti myös nimimerkkiä "Kerttu Karmeli".


title: Lempi Ahla

text: Ahlan vanhemmat olivat kunnallisneuvos Nestori Leander Eskola ja tämän 1. vaimo Maria Matilda Soupas. Hän oli naimisissa vuodesta 1912 hallintoneuvos Eino Johannes Ahlan (s. 1888) kanssa. Heidän lapsiaan olivat Valtion terveydenhuolto-opiston rehtori Mervi Ahla (s. 1917) ja Weilin & Göösin myyntipäällikkönä ja Helprint Oy:n toimitusjohtajana toiminut Olavi Ahla (s. 1913).


title: Lempi Ahla

text: Lempi Ahla pääsi ylioppilaaksi 1908 ja hän teki opintomatkan Sveitsiin 1908-1909.


title: Lempi Ahla

text:
Omalla nimellä:
Nimimerkillä "Kerttu Karmeli":


title: Hedelmäpuu

text: Hedelmäpuu tarkoittaa puuta, joka tuottaa hedelmiä ihmisten ja eläinten syötäväksi. Hortonomiassa hedelmäpuiksi sanotaan vain niitä puita, joiden hedelmiä ihmiset syövät. Hedelmien tieteellistä tutkimusta ja viljelyä kutsutaan pomologiaksi.


title: Hedelmäpuu

text: Esimerkiksi sitrushedelmät ovat puussa kasvavia, mutta ne eivät menesty Suomessa avomaalla. Suomessa menestyviä hedelmäpuita ovat


title: Eric Olsoni

text: Bo Eric Finved Olsoni (14. marraskuuta 1893 Halikko – 25. maaliskuuta 1973 Helsinki) oli suomalainen kirjakauppias ja ruotsin kielellä kirjoittanut teatterikriitikko ja näytelmäkirjailija. Hän käytti myös nimimerkkiä "Bo Oscarsson".


title: Eric Olsoni

text: Olsoni omisti 1930–1966 helsinkiläisen vuonna 1918 perustetun "Nordiska antikvariska bokhandeln - Pohjoismainen Antikvaarinen kirjakauppa" -kirjakaupan. Hän toimi teatterikriitikkona Arbetarbladet-lehdessä 1923–1927 ja Nya Argus -lehdessä 1928–1953. Olsoni oli myös Nya Arguksen päätoimittajana 1954–1959.


title: Eric Olsoni

text: Eric Olsonin tytär Tove Olsoni-Nilsson (1921–2005) omisti isänsä jälkeen "Nordiska antikvariska bokhandeln" -kirjakaupan 1966–2001.


title: Impi Sirkka

text: Impi Sofia Sirkka, o. s. "Wiljander", vuodesta 1906 "Viljatie" (30. syyskuuta 1884 Suolahti – 25. heinäkuuta 1973) oli suomalainen kansanopiston johtaja ja suomentaja.


title: Impi Sirkka

text: Sirkan vanhemmat olivat vahtimestari Anton Viljatie ja Eva Korhonen. Hän oli naimisissa vuodesta 1910 kansanopiston johtaja Otto Vilho Sirkan, vuoteen 1906 saakka Snellman (k. 1949) kanssa.


title: Impi Sirkka

text: Impi Sirkka pääsi ylioppilaaksi 1904 ja valmistui opettajaksi Heinolan opettajaseminaarista erivapaudella 1917. Sirkka toimi Tuusulan kansanopiston johtajana 1907-1915, Itä-Hämeen kansanopiston johtajana Hartolassa 1915-1920 sekä viimeksi Suolahdessa Keski-Suomen kansanopiston ja kansankorkeakoulun apulaisjohtajana ja johtajana vuodesta 1920.


title: Impi Sirkka

text:
Sirkka oli Hartolan kunnanvaltuuston ja Suolahden kauppalanvaltuuston jäsenenä. Hän oli myös kirkolliskokouksen jäsen 1948, 1950 ja 1951.Nimellä "Impi Viljatie":
Nimellä "Impi Sirkka":


title: Nine Lives (Von Hertzen Brothersin albumi)

text: Nine Lives on suomalaisen progressiivisen rockin yhtyeen Von Hertzen Brothersin viides studioalbumi. Albumi julkaistiin 21. maaliskuuta 2013.


title: Alfheim Stadion

text: Alfheim Stadion on jalkapallostadion Tromssassa Norjassa. Se toimii Tippeligaenissa pelaavan Tromsø IL:n kotistadionina. Stadionilla on 6 859 katsojapaikkaa ja tekonurmi. Se on maailman pohjoisin pääsarjastadion.


title: Floristiikka

text: Floristiikka on kukkien tuotannon, kaupan ja käsittelyn ala. Siihen kuuluu kukkien hoitaminen ja käsittely, kukkasidonta ja kukkien markkinoiminen, esillepano ja toimittaminen. Tukkufloristit myyvät sekä kukkaeriä että -tarvikkeita floristiikan alan ammattilaisille. Vähittäiskauppafloristit myyvät tuoreita kukkia ja asiaan liittyviä tarvikkeita kuluttjaille. Suuri osa kukkakaupan raakamateriaalista on peräisin leikkokukka-ja ruukkukasviteollisuudesta. Kukkia myydään eniten kukkakauppojen kautta, mutta myös internetin välityksellä, supermarketeissa, puutarhaliikkeissä ja huoltoasemilla.


title: Ruotsin valtiopäivävaalien tulokset

text: Tämä artikkeli on luettelo Ruotsin valtiopäivävaalien tuloksista. Mukaan on otettu vaalitulokset vuodesta 1911 lähtien. Ruotsin valtiopäivät olivat aiemmin kaksikamariset, joten vuoteen 1968 asti kyseessä ovat valtiopäivien toisen kamarin vaalit (). Vuoden 1970 vaaleista lähtien valtiopäivät ovat olleet yksikamariset. 1920-luvulta lähtien valtiopäivävaalit järjestettiin pääasiassa neljän vuoden välein ja myös nykyään vaalikausi on neljä vuotta. Vuosina 1970–1994 vaalikausi oli kuitenkin kolmivuotinen.


title: Ruotsin valtiopäivävaalien tulokset

text: Taulukossa käytetään puolueista seuraavia lyhenteitä:


title: Ruotsin valtiopäivävaalien tulokset

text: Merkintä "–" tarkoittaa, että puolue ei ollut mukana vaaleissa. Vaalivuosi-sarake toimii linkkinä kyseisen vuoden valtiopäivävaaleista kertovaan artikkeliin. Taulukkoon on merkitty myös vaalien äänestysprosentit.


title: Ruotsin valtiopäivävaalien tulokset

text: Ruotsidemokraattien äänet ovat samassa muiden puolueiden sarakkeessa vuosien 1988 ja 1994 osalta. Maltillinen kokoomus, Keskustapuolue ja Liberaalit olivat osittain vaaliliitossa vuosien 1964 ja 1968 valtiopäivävaaleissa. Näiden vaaliliittojen saamat äänimäärät on merkitty muiden puolueiden sarakkeeseen. Vuoden 1991 vaaleissa valtiopäiville noussut Uusi demokratia on niin ikään muiden puolueiden sarakkeessa.


title: Silopäät

text: Silopäät ("Leptochilichthyidae") on sillikuorekalojen lahkoon kuuluva heimo. Eräissä lähteissä heimo luokitellaan kuuluvaksi kuorekaloihin. Silopäälajeja tavataan kaikista lämpimistä valtameristä.


title: Silopäät

text: Silopäiden heimoon kuuluu 1 suku ja 3 lajia. Lajit ovat silopää ("Leptochilichthys pinguis"), "L. agassizii" ja "L. microlepis". Silopäät ovat pienehköjä kaloja, jotka voivat saavuttaa suurimmillaan noin 30 cm:n pituuden. Tyypillisiä piirteitä ovat pitkulainen ja hieman suorakulmainen ruumiinrakenne, suuret suomut, jotka puuttuvat päästä, kieletön suu sekä rasvaevän puuttuminen. Rintaevät sijaitsevat suhteellisen alhaalla ruumiissa.


title: Silopäät

text: Silopäälajeja tavataan lämpimistä vesistä Atlantin itäosista, Intian valtameren länsiosista sekä Tyyneltämereltä. Ne ovat syvänveden lajeja, jotka elävät tyypillisesti 800–3 100 metrin syvyydessä.


title: Wäinö Hirsjärvi

text: Wäinö Hirsjärvi (18. syyskuuta 1890 Kiikka – 1. joulukuuta 1973) oli suomalainen rehtori, päätoimittaja, kirjailija ja kotiseututyön harrastaja.


title: Wäinö Hirsjärvi

text: Hirsjärvi pääsi ylioppilaaksi Forssan yhteiskoulusta ja valmistui 1916 filosofian maisteriksi Helsingin yliopistosta. Hän toimi aluksi Jämsän kansanopiston johtajana ja humanististen aineiden opettajana ja sen jälkeen rehtorina ja historian ja uskonnon opettajana Ikaalisten yhteiskoulussa. Viimeksi Hirsjärvi toimi 1921–1954 Lohjan yhteiskoulun rehtorina. Hirsjärvi toimi myös Länsi-Uusimaa-lehden päätoimittajana 1929–1932 ja 1943–1957.


title: Wäinö Hirsjärvi

text: Hirsjärvi osallistui Suomen sisällissotaan valkoisten joukoissa ja oli mukana muun muassa Tampereen taistelussa.


title: Wäinö Hirsjärvi

text: Hirsjärvi oli Lohjan kauppalanvaltuuston 1. varapuheenjohtaja 1937–1945.


title: Kardiomyopatia

text: Kardiomyopatia tarkoittaa sydänlihaksen sairautta. Periaatteessa kardiomyopatia voi viitata mihin tahansa sydänlihaksen sairauteen, mutta käytännössä kardiomyopatiat ovat ryhmä tauteja, jotka aiheuttavat sydänlihaksen kroonisen sairastumisen. Kardiomyopatioiden oireet muistuttavat erehdyttävästi muiden sydänsairauksien oireita, ja diagnosointi perustuu usein näiden yleisempien sairauksien poissulkuun. Tyypilliset oireet ovat väsymys, hengenahdistus, alaraajojen turvotus ja rytmihäiriöt. Nämä ovat tyypillisiä sydämen vajaatoiminnan oireita, johon kardiomyopatia usein johtaa, mutta taustalla voi olla kardiomyopatioiden lisäksi muun muassa verenpainetauti, läppävika tai sepelvaltimotauti.


title: Kardiomyopatia

text:
Kardiomyopatiat on tyypillisesti jaettu kliinisesti kolmeen eri ryhmään:
Tämä luokittelu on kuitenkin osoittautunut vaikeaksi, sillä kardiomyopatia voi taudin eri vaiheissa kuulua mihin tahansa yllä olevaan kolmeen ryhmään. American Heart Association jakaa kardiomyopatiat kahteen pääluokkaan:
Nämä jaetaan edelleen alaryhmiin etiologian ja genetiikan mukaan.


title: Kardiomyopatia

text: Dilatoiva eli laajentava kardiomyopatia on yleisin kardiomyopatia, jonka esiintyvyys Yhdysvalloissa on 40/100 000. Suomessa esiintyvyys alle 20-vuotiaissa on arvioitu olevan 2,6/100 000. Dilatoivassa kardiomyopatiassa sydämen vasemman tai kummankin kammion sisäläpimitta kasvaa johtaen lopulta supistustoiminnan heikkenemiseen ja vaikeaan sydämen systoliseen vajaatoimintaan eli heikentyneeseen supistuvuuteen.


title: Kardiomyopatia

text:
Sairaus voidaan jakaa WHO:n vuonna 1995 julkaisemien kriteerien mukaan:
Usein taudin etiologia jää epäselväksi, jolloin puhutaan primaarista taudista. Jos dilatoivalle kardiomyopatialle löytyy jokin altistava tekijä, voidaan puhua sekundaarista taudista. Altistavia tekijöitä ovat muun muassa alkoholi ja syövän hoidossa käytettävät antrasykliinit.


title: Kardiomyopatia

text: Oireet dilatoivassa kardiomyopatiassa ilmenevät systolisen vajaatoiminnan syntyessä. Potilaalla voi esiintyä taudin vaikeusasteesta riippuen hengenahdistusta rasituksessa tai levossa, sydämen kammioiden ja eteisten laajentumista, läppävikoja, maksan verentungosta ja alaraajojen turvotusta. Sydämen vajaatoiminta johtaa myös reniini-aldosteroni-angiotensiini-järjestelmän käynnistymiseen ja sympatikotonian kehittymiseen, jotka alussa kompensoivat sydämen pumppaustoiminnan heikentymistä mutta käyvät nopeasti riittämättömiksi. Nämä mekanismit lopulta vaikeuttavat sydämen vajaatoimintaa entisestään lisäämällä esikuormaa, joka lisää kammioiden laajenemista.


title: Kardiomyopatia

text: Diagnostiikka perustuu muiden vajaatoiminnan syiden poissulkuun. Kardiomyopatiaa voi epäillä poikkeavien löydösten, altistavien tekijöiden ja sukuanamneesin perusteella. Sukuanamneesi on tärkeä, sillä ⅓ dilatoivista kardiomyopatioista on perinnöllisiä. Taudin aiheuttamia muutoksia voidaan havaita EKG:ssä, rintakehän röntgenkuvassa ja sydämen ultraäänitutkimuksessa.


title: Kardiomyopatia

text: Sydänlihasta paksuntavassa kardiomyopatiassa sydänlihas paksuuntuu tyypillisesti vasemman ja oikean kammion välisestä seinämästä. Hypertrofisesta kardiomyopatiasta puhutaan, kun kammioseinämän paksuuntumiselle ei löydy muuta selittävää syytä, joita voivat olla muun muassa korkea verenpaine tai aorttaläpän ahtauma.


title: Kardiomyopatia

text: Taudin esiintyvyydeksi on arvioitu 2/1 000, ja suomalaislapsissa esiintyvyydeksi on todettu 3/100 000. Hypertrofinen kardiomyopatia on yleisin perinnöllinen sydänsairaus ja harvinaisuudestaan huolimatta yleinen nuorten ja urheilijoiden sydänperäisten äkkikuolemien syy.


title: Kardiomyopatia

text: Hypertrofisen kardiomyopatian aiheuttaa sarkomeerejä koodaavassa geenissä sijaitseva, autosomaalisti periytyvän mutaation aiheuttama sairaus. Noin puolessa tapauksista sairaus esiintyy perheittäin. Hypertrofista kardiomyopatiaa voivat aiheuttaa myös muut sairaudet, kuten amyloidoosi tai Fabryn tauti.


title: Kardiomyopatia

text: Sydämen kammioseinämän paksuuntuminen johtaa vasemman kammion diastolisen toiminnan häiriintymiseen. Seurauksena on sydämen diastolinen vajaatoiminta, jossa vasemman kammion täyttyminen jää vajaaksi kammion pienentymisen ja sydänlihaksen puutteellisen rentoutumisen vuoksi ja sydämen iskutilavuus pienenee. Kammioseinämän paksuuntuminen voi johtaa myös vasemman kammion ulosvirtauskanavan ahtautumiseen. Sydänlihaksen verenkierto on usein puutteellista paksuuntuneessa seinämässä, minkä seurauksena esiintyy sydänlihaksen iskemiaa ja jopa sydäninfarkti.


title: Kardiomyopatia

text: Potilaat voivat olla täysin oireettomia, tai pahimmassa tapauksessa ensimmäinen oire voi olla äkkikuolema. Oireet eivät suoraan riipu taudin vaikeusasteesta. Yleisiä oireita ovat rasitushengenahdistus, rintakipu (angina pectoris) ja pyörtyminen. Taudin diagnostiikka perustuu kammiohypertrofian osoittamiseen sydämen ultraäänitutkimuksessa. Muita tärkeitä tutkimuksia ovat EKG ja sydämen magneettikuvaus. Muut kammiohypertrofiaa aiheuttavat syyt tulee sulkea pois ennen kuin kardiomyopatia-diagnoosin voi asettaa.


title: Kardiomyopatia

text: Taudin hoitoon ei ole ennustetta parantavia lääkkeitä, vaan hoito on oireita helpottavaa. Hoidossa käytetään muun muassa beetasalpaajia ja kalsiumkanavan salpaajia, jotka pidentävät sydämen lepovaihetta ja lisäävät kammiotäyttöä hidastamalla sykettä. Tautia sairastavien tulee välttää raskaita fyysisiä suorituksia äkkikuoleman riskin vuoksi. Lisäksi niin oireisten kuin oireettomienkin hypertrofista kardiomyopatiaa sairastavien seuranta on tärkeää.


title: Kardiomyopatia

text: Restriktiivinen kardiomyopatia on harvinainen sairausluokka, johon kuuluu sydänlihaksen ja sydämen sisäkalvon sairauksia. Tauti aiheuttaa sydämen passiivisen venymisen vaikeutumisen, johtaen diastoliseen vajaatoimintaan kammioiden koon ja iskutilavuuden säilyessä muuttumattomina. Restriktiivistä kardiomyopatiaa epäillään, kun potilaalla tavataan etiologialtaan epäselvä sydämen vajaatoiminta ja sydämen ultraääni näyttää kammiofunktion osalta normaalilta.


title: Kardiomyopatia

text:
Restriktiivisen kardiomyopatian etiologia jaetaan kahteen ryhmään siitä, kehittyykö muutos sydänlihakseen vai sydämen sisäkalvoon. Tärkeimmät tautityypit ovat:
Oireina potilailla on tyypillisiä diastolisen vajaatoiminnan oireita, jotka ilmenevät lähinnä rasituksessa. Oikean kammion kuormitus ja vajaatoiminta on hallitseva. Tämä ilmenee maksan suurentumisena ja kaulalaskimoiden pullotuksena. Lisäksi voi esiintyä rytmihäiriöitä ja eteis-kammiokatkoksia.


title: Kardiomyopatia

text: Taudin diagnosoiminen tapahtuu sydämen ultraäänikuvauksen lisäksi sydämen magneettikuvauksen ja joskus sydänlihaksesta otettavan koepalan avulla. Diagnostiikassa on suljettava pois muut mahdollisesti oikean kammion vajaatoimintaa aiheuttavat tilat, kuten cor pulmonale tai muu oikean kammion kardiomyopatia.


title: Kardiomyopatia

text: Hoito on pääosin oireenmukaista sydämen vajaatoiminnan, rytmihäiriöiden ja eteis-kammiokatkosten hoitoa. Syynmukainen hoito määräytyy taustalla olevan sairauden mukaan.


title: Jääkiekon European Trophy 2012

text: Jääkiekon European Trophy 2012 oli kolmas järjestetty seurajoukkueiden European Trophy turnaus. Turnauksen lohkovaihe käynnistyi 31. heinäkuuta ja päättyi 28. marraskuuta. Pudotuspelit pelattiin Wienissä ja Bratislavassa 13.–16. joulukuuta. Turnaukseen osallistui 32 joukkuetta.


title: Computer Space

text: Computer Space on Nolan Bushnellin ja Ted Dabneyn suunnittelema kolikkopeli, jonka Nutting Associates julkaisi marraskuussa 1971. Peli oli maailman ensimmäinen sarjatuotettu ja kaupallinen videopeli, ja se perustuu vuonna 1962 luotuun "Spacewar!"-tietokonepeliin. Bushnell ja Dabney perustivat myöhemmin Atari Inc.:n, joka tuli tunnetuksi "PONG"-kolikkopelistä.


title: Suurkaupungin tytär

text: Suurkaupungin tytär () on Robert Z. Leonardin ohjaama yhdysvaltalainen musikaalielokuva vuodelta 1933. Musikaalin pääosissa ovat Joan Crawford ja Clark Gable. Elokuvassa esiintyvät myös Franchot Tone, May Robson ja Fred Astaire, jonka elokuvadebyytti "Suurkaupungin tytär" on. Metro-Goldwyn-Mayer toimi elokuvan tuotantoyhtiönä ja jakelijana. "Suurkaupungin tytär" sijoittuu New Yorkiin, missä musikaalitähti on kahden vaiheilla miljonäärin ja managerin välillä.


title: Suurkaupungin tytär

text: "Suurkaupungin tytär" perustuu James Warner Bellahin samannimiseen romaaniin, joka julkaistiin vuonna 1932. Elokuva sisältää huomattavan musiikkinumeron "Everything I Have Is Yours", jonka Burton Lane ja Harold Adamson sävelsivät. Kappale julkaistiin samana vuonna.


title: Suurkaupungin tytär

text: "Suurkaupungin tytär" -elokuvan kuvaukset alkoivat kesäkuussa 1933 ja kestivät saman vuoden lokakuuhun. Elokuva kuvattiin MGM:n studioilla Kalifornian Culver Cityssä 923 055 dollarin budjetilla.


title: Suurkaupungin tytär

text: "Suurkaupungin tytär" sai ensi-iltansa kotimaassaan Yhdysvalloissa 24. marraskuuta vuonna 1933. Suomessa elokuva julkaistiin 15. huhtikuuta vuonna 1934.


title: Suurkaupungin tytär

text: "Suurkaupungin tytär" oli ilmestyessään sekä arvostelu- että yleisömenestys. Elokuva tuotti yli 2 miljoonaa dollaria maailmanlaajuisesti ja sai kriitikoilta kiitettävän vastaanoton.


title: Suurkaupungin tytär

text: Elokuva julkaistiin VHS:lle 22. toukokuuta vuonna 1991 ja DVD:lle 20. kesäkuuta vuonna 2006.


title: Vesisärötys

text: Vesisärötys eli hydraulinen murtaminen (engl. "hydraulic fracturing") on menetelmä, jolla porataan fossiilisia energiavaroja (maakaasua, liuskekaasua, liuskeöljyä) 1-2 kilometrin syvyydessä olevista liuskekivihuokosista, öljyliuskeesta. Vesisärötyksellä voidaan tuottaa myös geotermistä energiaa. Menetelmä vaatii paljon vettä ja kuluttaa paikallisia vesivaroja. Se on aiheuttanut myös pohjavesien pilaantumista. Menetelmässä maahan porataan 1–2 kilometriä syvä pystysuora reikä. Siihen pumpataan suurella paineella vettä, hiekkaa ja kemikaaleja, jolloin kova paine lohkoo huokoista kiveä ja kaasu irtoaa.


title: Vesisärötys

text: Liuskekaasu- ja liuskeöljyesiintymät ovat olleet tiedossa jo pitkään, mutta niitä on ruvettu hyödyntämään vasta 2000-luvulla. Syynä on teknologian kehittyminen taloudellisesti kannattavaksi. Suuri mullistus on meneillään Yhdysvalloissa, joka on nykyisin kaasun suhteen omavarainen.


title: Vesisärötys

text: EU:n tekemän selvityksen mukaan liuskekaasun hiilidioksidipäästöt ovat tuotettua energiamäärää kohden laskettuna hiukan suuremmat kuin perinteisen maakaasun, mutta jopa puolet pienemmät kuin kivihiilen tuottamat päästöt. Ilmaston kannalta kivihiilen poltto on näin ollen liuske- ja maakaasun polttoa haitallisempaa.


title: Vesisärötys

text: Vesisärötys itsessään tuhoaa luontoa porausalueelta, ja on saattanut jopa aiheuttaa maanjäristyksiä erityisesti johtuen runsaan jäteveden pumppaamisesta huokoisiin kivilajeihin kuten kalkkikiveen. Esimerkiksi Yhdysvaltojen Oklahomasta näyttää tulleen erityinen maanjäristysriskialue. Suurin vaikutus vesisärötyksellä on pohjavedelle. Yhdysvaltojen Wyomingissa pohjavedestä on löytynyt samoja kemikaaleja, joita vesisärötyksessä käytetään, ja osa niistä on myrkyllisiä tai syöpää aiheuttavia. Ympäristövaikutukset ovat kuitenkin kiistanalaisia. Vaikka Yhdysvallat panostaa menetelmään voimakkaasti, monet maat ja osavaltiot ovat kieltäneet tai keskeyttäneet vesisärötyksen käyttämisen alueellaan.


title: Asen Lekarski

text: Asen Georgiev Lekarski (; 12. toukokuuta 1901 – 2. syyskuuta 1952 Varna) oli bulgarialainen miekkailija. Hän kilpaili vuoden 1928 kesäolympialaisissa Amsterdamissa, mutta putosi miesten säilän yksilökilpailussa ensimmäisellä kierroksella. Hän oli ratsastaja Krum Lekarskin veli.


title: Megaladapis

text: Megaladapis (epävirallisesti ”koalamakit”) on sukupuuttoon kuollut puoliapinoiden suku, ja heimon Megaladapidae ainoa suku. Sukuun kuului kolme Madagaskarilla elänyttä lajia: "M. edwardsi", "M. madagascariensis" ja "M. grandidieri".


title: Megaladapis

text: "Megaladapiksen" ruumis oli massiivinen ja sillä oli lyhyet raajat. Lajien koko vaihteli 1,3 metrin ja 1,5 metrin välillä, ja ne ovat voineet painaa jopa 50 kiloa. Toisin kuin sen pienemmät sukulaiset, se ei pystynyt hyppimään ja roikkumaan puiden lomassa. Se oli mahdollisesti hidas kiipeilijä, joka kapusi ympäriinsä trooppisessa metsässä etsien lehtiä syötäväksi. Lajit olivat kasvinsyöjiä. "Megaladapis" kuoli lopulta sukupuuttoon luultavasti ihmisen toiminnan takia.


title: Sonakshi Sinha

text: Sonakshi Sinha (s. 2. kesäkuuta 1987 Patna, Bihar) on intialainen näyttelijä, joka työskentelee pääasiassa hindinkielisessä elokuvateollisuudessa. Hän on näyttelijä Shatrughan Sinhan ja Poonam Sinhan tytär.


title: Sonakshi Sinha

text: Sinha teki näyttelijändebyyttinsä toimintaelokuvassa "Dabangg" (2010), josta tuli vuoden menestynein hindielokuva. Hän voitti useita palkintoja roolistaan, mukaan lukien parhaan naistulokkaan Filmfare Awards -palkinnon. Tämän jälkeen hän näytteli menestyselokuvissa kuten "Rowdy Rathore" (2012), "Son of Sardaar" (2012), "Dabangg 2" (2012) ja "Holiday" (2014). Sinha sai ylistystä kriitikoilta tuberkuloosia sairastavan naisen roolistaan romanttisessa draamassa "Lootera" (2013).


title: Suomen kielen muistomerkkejä

text: Suomen kielen muistomerkkejä on Suomalaisen Kirjallisuuden Seuran julkaisema kokoelma, joka sisältää vanhoja suomalaisia käsikirjoituksia. Sen ensimmäisen osan toimittivat E. N. Setälä ja K. B. Wiklund, ja se ilmestyi vuonna 1893. Tekstejä on skannattu "Vanhan kirjasuomen korpukseen".


title: Ihana seikkailu (vuoden 1934 elokuva)

text: Ihana seikkailu () on W. S. Van Dyken ohjaama yhdysvaltalainen romanttinen draamakomedia, joka sai ensi-iltansa vuonna 1934. Draamakomedian pääosissa ovat Joan Crawford, Clark Gable ja Robert Montgomery. "Ihana seikkailu" on Crawfordin ja Gablen kuudes kahdeksasta yhteisprojektista. Metro-Goldwyn-Mayer toimi elokuvan tuotantoyhtiönä ja jakelijana.


title: Ihana seikkailu (vuoden 1934 elokuva)

text: Joseph L. Mankiewicz sovitti käsikirjoituksen Frank Cavettin ja Edward Barry Robertsin samannimisen näytelmän pohjalta. Alkuperäinen näytelmä avattiin New Yorkissa 1. maaliskuuta vuonna 1933 ja sitä esitettiin 110 näytöstä. Tallulah Bankhead näytteli Mary Clayn roolin. "Ihanan seikkailun" elokuvaversion roolit olivat alun perin laadittu Loretta Youngille, George Brentille ja Joel McCrealle, mutta roolit annettiinkin myöhemmin Crawfordille, Gablelle ja Montgomerylle.


title: Ihana seikkailu (vuoden 1934 elokuva)

text: "Ihanan seikkailun" tuotanto alkoi 25. syyskuuta 1934 ja loppui joulukuussa. Kuvaukset päättyivät jo 22. lokakuuta, mutta marraskuusta joulukuuhun otettiin uusintaottoja. Elokuvaa kuvattiin pääasiassa Metro-Goldwyn-Mayerin studioilla Kalifornian Culver Cityssä 392 000 dollarin budjetilla.


title: Ihana seikkailu (vuoden 1934 elokuva)

text: "Ihana seikkailu" sai ensi-iltansa Yhdysvalloissa 23. joulukuuta vuonna 1934. Suomessa elokuva julkaistiin 25. elokuuta vuonna 1935. "Ihana seikkailu" oli ilmestyessään taloudellinen että kriittinen menestys. Elokuva tuotti yhteensä 2 199 000 dollaria, joista 1 399 000 dollaria Yhdysvalloissa ja loput ulkomailla. Elokuva sai ilmestyessään hyvän vastaanoton kriitikoilta; varsinkin Crawfordin roolisuoritusta kehuttiin.


title: Ihana seikkailu (vuoden 1934 elokuva)

text: "Ihana seikkailu" julkaistiin DVD:lle 23. maaliskuuta vuonna 2009.


title: Ihana seikkailu (vuoden 1934 elokuva)

text: Jeff Williams (Clark Gable) on jo kahdenkymmenen vuoden ajan lapsesta asti rakastanut Mary Clayta (Joan Crawford), ja kun Williams palaa Espanjan Madridista, hän haluaa kosia Marya heti ensi kädessä. Kuitenkin Jeffin suunnitelma kohtaa äkkilopun, kun hän saa selville, että Mary on menossa naimisiin Dillon "Dill" Toddin (Robert Montgomery) kanssa ihan pian, joten Jeff tyytyy vain toivottamaan onnea tulevalle avioparille. Hääpäivänä Dill jättää Maryn alttarille ja karkaa rakastajattarensa Connien (Frances Drake) kanssa. Vaikka Dill teki kauhean tempun Marylle, hänellä on kuitenkin vielä tunteita Dilliä kohtaan. Maryn ollessa vapaana, Jeff yrittää voittaa hänet itselleen ennen kuin on taas liian myöhäistä.


title: Alex Mattson

text: Aleksi Kaunisvesi (s. 1. marraskuuta 1997), paremmin tunnettu taiteilijanimeltään Alex Mattson, on suomalainen musiikkituottaja ja DJ. Alex Mattson on ensimmäinen suomalainen sooloartisti, joka on allekirjoittanut levytyssopimuksen Grammy-palkitulle Ultra Musicille.


title: Alex Mattson

text: Mattsonin debyyttisingle ”UFO feat. Solamay” julkaistiin kansainvälisesti 19. helmikuuta 2016. Kappaleen solisti Solamay on aiemmin ollut mukana ”Robin Schulz & Moguai – Save Tonight” -kappaleella. ”UFO feat. Solamay” nousi nopeasti Suomen Spotifyn soitetuimpien kappaleiden joukkoon ja kappale myi kultaa huhtikuussa 2016 sekä platinaa kesäkuussa 2016. Kappale on myös nostettu useille isoille suomalaisille ja kansainvälisille soittolistoille ympäri maailmaa. Mattsonin toinen single ”Forget You” julkaistiin kansainvälisesti 10. kesäkuuta 2016. Kyseinen kappale myi kultaa elokuussa 2016. Kolmas single, ”Good Kids”, julkaistiin tauon jälkeen 2. kesäkuuta 2017 ja neljäs single ”All About You” julkaistiin 26.10.2017. Kappaleella vierailee tunnetun yhdysvaltalaisen laulajan Richard Marxin poika Lucas Marx.


title: Alex Mattson

text: Alex Mattson toimi keväällä 2018 Antti Tuiskun “Mun On Pakko Twerkkaa“ -areenakiertueen lämmittelyartistina. Kyseinen kiertue sisälsi 9 areenakeikkaa ja kiertue huipentui Hartwall Arenan konsertiin 5. toukokuuta 2018. Kiertueen jälkeen Mattson julkasisi kauan odotetun debyytti EPnsä 25. toukokuuta 2018. Kyseinen EP kantaa nimeä "Eleven" ja sisältää kappaleet “Flesh And Bone (with Cimo Fränkel & Damon Sharpe)“, “Complicated Love“, “Myself (feat. Amanda Fondell)“ sekä “Discovery“.


title: Alex Mattson

text: Mattson on tuottanut kappaleita myös muille artisteille. Näihin lukeutuvat Reino Nordinin kappaleet "Kosketa" (tuottanut yhdessä Leo Salmisen kanssa) ja "Vapaa" (tuottanut yhdessä Tido Nguyen kanssa) sekä Mikael Gabriel x Isac Elliot yhteiskappaleen "Ring Ring Ring" (tuottanut yhdessä Risto Asikaisen kanssa).


title: Alex Mattson

text: Lapsuudessaan Mattson soitti heviyhtyeessä rumpuja, mutta löysi elektronisen musiikin 14-vuotiaana. Hän lähti vuonna 2014 opiskelemaan elektronisen musiikin tuottamista Amsterdamiin. Opiskeluiden aikana hän löysi oman soundinsa, jossa on vivahteita deep housesta sekä moombahtoniista. Mattson valmistui koulusta elektronisen musiikin tuottajaksi.


title: Ferrara Candy Company

text: Ferrara Candy Company (virallisesti Ferrara Pan Candy Company) on makeisyritys, joka tekee erilaisia karkkeja. Sen valikoimaan kuuluu Lemonheadit, Jaw Bustersit ("The Original Jaw Breakers"), Atomic Fireballit, Chewy Fireballit, Original Boston Baked Beansit, Grapeheadit (ennen Alexander the Grape), Apple Headit, Punch Headit, Orange Headit, Cherry Headit, Chewy Lemon Heads & Friendsit, Tropical Chewy Lemon Heads & Friendsit ja Red Hotsit.


title: Ferrara Candy Company

text: Ferrara Candy Companyn nettisivujen mukaan yrityksen perustivat Salvatore Ferrara, Salvatore Buffardi ja Anello Pagano vuonna 1908. Yritys sijaitsee Chicagon laitamilla osoitteessa 7301 W. Harrison St., Forest Park, Illinois. Yritys on edelleen Ferraran, Buffardin ja Paganon sukujen jäsenien omistuksen alaisena. Ferrara Pan alun perin kehitti ja myi sokerikuorrutettuja manteleita tai konfetteja, joina ne tunnetaan Italiassa. Alkuperäinen, osoitteessa 2200 W. Taylor Street sijainnut tuotantolaitos on nykyään Ferrara Bakeryn leipomo.


title: Ferrara Candy Company

text: Vuonna 2012 Ferrara Pan yhdistyi Farley's & Sathers Candy Companyn kanssa muodostuen Ferrara Candy Companyksi.


title: Lost Society

text: Lost Society on Samy Elbannan vuonna 2010 perustama nelihenkinen thrash metal -yhtye Jyväskylästä. Yhtye on julkaissut kolme studioalbumia, joista viimeisin - "Braindead" ylsi suomen virallisen listan sijalle kolme. Yhtyeen musiikissa on thrash metallin lisäksi vaikutteita myös groove metallista ja hieman death metallista.


title: Lost Society

text: Yhtyeen perusti laulaja/kitaristi Samy Elbanna vuonna 2010. Pian tämän jälkeen yhtyeeseen tuli rumpaliksi Ossi Paananen ja tämän jälkeen kitaristi Arttu Lesonen ja basisti Mirko Lehtinen. Yhtye äänitti omaa nimeään kantavan demon vuonna 2011 ja vuonna 2012 "Trash All Over You"- demon.


title: Lost Society

text: Yhtye kiinnitettiin vuoden 2012 GBOB (Global Battle of the Bands) bändikisan aikana Nuclear Blast Recordsille. Yhtye myös voitti kyseisen kisan Suomen karsinnan ja pääsi esiintymään Lontoon finaaleihin. Julkaisuaikaan alle 20-vuotiaiden soittajien ensijulkaisu "Fast Loud Death" sai positiivisen vastaanoton suomalaisessa mediassa. Yhtye lämmitteli Children of Bodomia syksyllä 2013 Suomen kiertueella.


title: Lost Society

text: Huhtikuussa 2014 julkaistiin yhtyeen toinen studioalbumi "Terror Hungry", joka sijoittui Suomen virallisen listan kuudenneksi. Albumilta julkaistiin single "Terror Hungry". Edeltäjäänsä nähden albumilla oli enemmän groove-metal -henkisiä riffejä.


title: Lost Society

text: Vuoden 2016 helmikuussa julkaistiin yhtyeen kolmas albumi "Braindead". Albumi nousi virallisen listan sijalle 3. Albumilla on aikaisempaan Lost Societyn tuotantoon nähden myös hitaampia ja pidempiä kappaleita.


title: Lost Society

text: Yhtyeen musiikissa voi kuulla vaikutteita mm. Megadethista tai Panterasta.


title: Lost Society

text: Yhtye esiintyi Hartwall Areenalla 7. joulukuuta 2015, kun se lämmitteli Slayeria ja Anthraxia. Keväällä 2016 se oli yhdysvaltalaisen Exoduksen kanssa Euroopan kiertueella kiertäen mm. Englannissa, Irlannissa, Saksassa ja Alankomaissa.


title: Lost Society

text: Vuonna 2017 yhtye kiersi Children Of Bodomin kanssa Yhdysvalloissa ja esiintyi vuoden 2018 kesällä mm. Savonlinnan oopperajuhlissa.


title: Lost Society

text: Keväällä 2019 yhtye lähtee pääesiintyjänä Euroopan kiertueelle.


title: Walther Darré

text: Richard Walther Darré (14. kesäkuuta 1895 Buenos Aires, Argentiina – 5. syyskuuta 1953 München, Saksan liittotasavalta) oli saksalainen maatalouspoliitikko ja SS-johtaja, joka toimi natsi-Saksan maatalousministerinä vuosina 1933–1942. Hän osallistui kansallissosialistien niin sanotun Blut und Boden -ideologian kehittelyyn.


title: Walther Darré

text: Darré syntyi Argentiinassa saksalaisen kauppiaan poikana. Hän opiskeli Saksassa ja osallistui vapaaehtoisena ensimmäiseen maailmansotaan. Hän sai toisen luokan rautaristin Sommen taistelun jälkeen. Sodan jälkeen Darré valmistui agronomiksi ja liittyi Artaman-liittoon, joka oli kansallismielistä völkisch-ideologiaa kannattanut maanviljelyn edistämisjärjestö. Natsipuolueeseen (NSDAP) sekä SS:ään hän liittyi vuonna 1930 ja hänestä tuli puolueen maatalousosaston johtaja. Darré toimi vuosina 1931–1938 myös SS-Rasse- und Siedlungshauptamtin (”SS:n rotu- ja asutuspäätoimisto”) ensimmäisenä johtajana ja sai SS:ssä Obergruppenführerin arvon. Hitlerin ja natsien noustua valtaan vuonna 1933 Darrésta tuli Saksan maatalousministeri. Hän oli myös ruoantuotantoa säädelleen Reichsnährstandin johtaja. Hänet syrjäytettiin hallituksesta toisen maailmansodan aikana vuonna 1942.


title: Walther Darré

text: Darré pidätettiin sodan jälkeen ja vuosina 1948–1949 Nürnbergissä pidetyssä oikeudenkäynnissä hänet tuomittiin seitsemäksi vuodeksi vankeuteen. Hänet vapautettiin kuitenkin jo vuonna 1950.


title: What About Now

text: What About Now on yhdysvaltalaisen rockmusiikkia esittävän Bon Jovin kahdestoista studioalbumi. Albumi julkaistiin vuoden 2013 maaliskuussa ja sen tuottivat John Shanks, yhtyeen laulaja Jon Bon Jovi ja kitaristi Richie Sambora.


title: What About Now

text: "What About Now" sijoittui Suomessa Suomen albumilistan kolmanneksi ja yhtyeen kotimaassa Yhdysvalloissa Billboard 200-listan ensimmäiseksi. "What About Now" oli kolmas perättäinen Billboardin listan kärkeen noussut Bon Jovin albumi ja yhtyeen uran viides albumi, joka on noussut listakärjeksi Yhdysvalloissa. Aiemmin samaan olivat yltäneet "Slippery When Wet" vuonna 1986, "New Jersey" vuonna 1988, "Lost Highway" vuonna 2007 ja "The Circle" vuonna 2009. Albumilta julkaistiin singleinä kappaleet "Because We Can" ja "What About Now", joista yhtye julkaisi myös musiikkivideot.


title: What About Now

text: Albumin julkaisua seurasi Because We Can – The Tour-maailmankiertue.


title: Robert Mattson

text: Robert Emanuel Mattson (16. toukokuuta 1851 Vårdö – 10. toukokuuta 1935 Helsinki) oli ahvenanmaalainen laivanvarustaja ja kauppaneuvos.


title: Robert Mattson

text: Mattson omisti Maarianhaminassa laivanvarustus- ja kauppatoimintaa harjoittavan liikkeen 1878–1916, Helsingissä laivanvarustusliikkeen Ab Naxos Prince 1925–1935 ja osake-enemmistön Kone- ja Siltarakennus Oy:ssä 1916–1935. Hänen lahjoitusvaroillaan perustettiin Åbo Akademihin musiikkitieteen ja kansanrunouden tutkimuksen professuuri.


title: Robert Mattson

text: Mattsonin isällä laivanvarustaja Mats Mattsonilla oli 1800-luvulla useita purjealuksia. Robert Mattsson lähti merille 16-vuotiaana ja vuodesta 1878 hän toimi kauppiaana Maarianhaminassa. Mattson alkoi hankkia vähemmistöosuuksia useissa ahvananmaalaisissa purjelaivoissa ja vuoteen 1925 mennessä hän ehti olla 24 purjelaivan omistajana, näistä 14 hän omisti yksin. Mattson myi viimeisen omistamansa purjelaivan, rautaparkki Marlborough Hillin vuonna 1925. Hän hankki tämän jälkeen perustamalleen "A/B Naxos Prince"-varustamolle useita höyryaluksia (S/S Naxos, S/S Bomarsund, S/S Hogland, S/S Kastelholm).


title: Robert Mattson

text: Mattson muutti Ahvenanmaalta Helsinkiin 1916 ja hän sai kauppaneuvoksen arvon 1919. Kone- ja Siltarakennus Oy:n lisäksi Mattson hankki omistukseensa 1926 Hietalahden Laivatelakka ja Konepaja Oy:n ja vähän myöhemmin turkulaisen Ab Crichton-Vulcan Oy:n. Mattsonin kuoltua yrityskauppojen rahoittajana toiminut Pohjoismaiden Yhdyspankki myi Mattsonin hankkimien telakka- ja konepajayhtiöiden osakkeet Wärtsilä Oy:lle.


title: Robert Mattson

text: Robert Mattsonin poika Curt Mattson (1900-1965) oli myös laivanvarustaja jolla oli lippuvarustamona vuonna 1934 perustettu "Curt Mattson Rederi Ab". Curt Mattsson myi viimeiset laivansa 1958.


title: Sinebrychoffin pokaali

text: Sinebrychoffin pokaali (virallisesti "Kommodori Nicolas Sinebrychoffin Challengepokaali") on purjehduspalkinto, jonka Nyländska Jaktklubbenin kommodori Nicolas Sinebrychoff lahjoitti seuran 25-vuotisjuhlallisuuksiin vuonna 1886. Se on pääpalkintona 4–10-tonnisille veneille tarkoitetussa purjehduskilpailussa, joka järjestetään edelleen vuosittain Itämeren pursiseurojen välillä. Pokaali on jatkuva kiertopalkinto ja se on purjehdusurheilun toiseksi vanhin palkinto Americas Cup -palkinnon jälkeen Aikansa mittapuulla kalliin ja hienon Pietarissa teetetyn pokaalin on suunnitellut merimaalari Oscar Kleineh.


title: Sinebrychoffin pokaali

text: Kilpailu purjehdittiin vuosina 1888–1909 ns. valööriveneillä ja vuosina 1911–1961 8mR-veneillä. Vuosina 1964–1998 purjehdittiin avomeripursilla IOR-säännön mukaan ja kahden veneen seurajoukkueilla Americas Cupin esikuvan mukaan. Vuodesta 2004 kilpailu on purjehdittu klassisten 6mR-veneiden luokassa, Americas Cupia muistuttaen. Kilpailu tunnetaan nykyään nimellä Nicolas Sinebrychoff Challenge.


title: Väinö Maukonen

text: Väinö Maukonen (1877–1929) oli suomalainen kelloseppä. Hän asui vuodesta 1916 pääasiassa Yhdysvalloissa. Hän lahjoitti 1927 tasavallan presidentin linnaan laivakronometrin, jonka hän oli valmistanut.


title: Kahleet murtuvat

text: Kahleet murtuvat () on vuonna 1940 ensi-iltansa saanut Frank Borzagen ohjaama yhdysvaltalainen draamaelokuva, jonka pääosissa ovat Joan Crawford ja Clark Gable heidän kahdeksannessa ja viimeisessä yhteistyöelokuvassaan. Loew's ja Metro-Goldwyn-Mayer toimivat elokuvan tuotantoyhtiöinä. Elokuvan jakelijana toimi Metro-Goldwyn-Mayer. "Kahleet murtuvat" kertoo etsintäkuulutetuista vangeista ranskalaiselta vankileiriltä.


title: Kahleet murtuvat

text: "Kahleet murtuvat" perustuu Richard Salen romaaniin "Not Too Narrow, Not Too Deep" (1936), jonka pohjalta Lawrence Hazard laati käsikirjoituksen. Ohjaaja Borzage ja Joseph L. Mankiewicz tuottivat elokuvan.


title: Kahleet murtuvat

text: "Kahleet murtuvat" -elokuvan tuotanto alkoi 17. lokakuuta 1939 ja päättyi 28. joulukuuta 1939. Uusintaotot kuvattiin tammikuussa 1940. "Kahleet murtuvat" kuvattiin Kalifornian Montebellossa, Pismo Beachilla, Lagunassa ja MGM:n studioilla Kalifornian Culver Cityssä 1 252 000 dollarin budjetilla.


title: Kahleet murtuvat

text: "Kahleet murtuvat" sai ensi-iltansa kotimaassaan Yhdysvalloissa 1. maaliskuuta vuonna 1940. Suomessa elokuva sai ensi-illan 26. marraskuuta vuonna 1948. "Kahleet murtuvat" oli vuoden 1940 taloudellisesti menestyneimpiä elokuvia. Elokuva sai myös hyvän vastaanoton kriitikoilta.


title: Kahleet murtuvat

text: Elokuvalla on Rotten Tomatoes -sivustolla 75 prosentin "tuore" arvosana, joka perustuu kahdeksaan arvosteluun.


title: Jääpallon Elitserien-kausi 2011–2012

text: Ruotsin jääpallon Elitserien pelattiin kaudella 2011-2012 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin, sijoille 11-12 sijoittuneet joukkueet joutuivat karsimaan sarjapaikastaan ja sijoille 13-14 sijoittuneet putosivat Allsvenskaniin.


title: Jääpallon Elitserien-kausi 2011–2012

text: Uusina joukkueina sarjaan olivat nousseet Allsvenskanista Kalix ja GAIS. GAIS teki ruotsalaista jääpallohistoriaa, sillä se oli ensimmäinen Göteborglainen seura pääsarjassa. Samalla siitä tuli kahdeksas seura, joka on pelannut Ruotsin kolmen suurimman lajin jääpallon, jääkiekon ja jalkapallon pääsarjassa. Muut seurat ovat AIK, Djurgårdens IF, Hammarby IF, Örebro SK, Västerås SK, IFK Norrköping ja Reymersholms IK.


title: Jääpallon Elitserien-kausi 2011–2012

text: Loppuotteluun selvisivät edellisen kauden mestari Sandviken ja Villa. Villa oli viimeksi selviytynyt loppuotteluun asti vuonna 1983. Sandviken voitti Uppsalassa pelatun loppuottelun 6-5. Mestaruus oli SAIK:n toinen perättäinen, ja kaikkiaan kahdeksas Ruotsin jääpallomestaruus.


title: Jääpallon Elitserien-kausi 2011–2012

text: Kalix ja Tillberga putosivat sarjasta. Tilalle nousivat Ljusdals BK ja IFK Motala.


title: Jääpallon Elitserien-kausi 2011–2012

text: Puolivälierät ja välierät pelattiin paras viidestä -systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä.


title: Jääpallon Elitserien-kausi 2011–2012

text:
25.3.2011 Studenternas IP, Uppsala Yleisöä: 19 646
Karsinnat pelattiin kaksiosaisina, ja ne aloitettiin Allsvenskan-seuran kotikentällä.


title: Jääpallon Elitserien-kausi 2011–2012

text: Sirius ja Vetlanda säilyivät Elitserienissä.


title: Jääkiekon Ruotsin-mestaruuskilpailut 1926

text: Vuoden 1926 Pohjoismaisten kisojen ohjelmaan kuului jääkiekkoturnaus Ruotsin-mestaruudesta. Mestaruuskilpailujen lisäksi Puolan jääkiekkomaajoukkue pelasi Tukholmassa muutaman ystävyysottelun.


title: Pewit

text: Pewit on Pekka Pohjolan kolmastoista studioalbumi. Se ilmestyi vuonna 1997.


title: Pewit

text: Levyllä soittaa Pekka Pohjolan pitkäaikaisin yhtye, jossa olivat Pohjolan lisäksi mukana Markku Kanerva (kitara), Seppo Kantonen (koskettimet) ja Anssi Nykänen (rummut). Yhtye toimi 1992-2002, ja Pohjolan levytetyssä tuotannossa sillä on merkittävin rooli juuri "Pewitillä". Levyllä soittaa myös monia muita keskeisiä suomalaisia muusikoita.


title: Pewit

text: Levyn kappalemateriaali on melko vaihtelevaa. Kolme ensimmäistä kappaletta ovat ehkä levyn painavimmat sävellykset. Niiden jälkeen seuraavat mm. "Toy Rockin" rock'n'roll leikittelyä ja kirkkomusiikkivaikutteita ja aleatorisia kokeiluja sisältävä "Ordinary Music". Tässä kappaleessa muusikot saivat valita sattumanvaraisesti erilaisista musiikillisista vaihtoehdoista toisistaan tietämättä.


title: Pewit

text: "Pewit"-levyä äänitettäessä tai miksattaessa ei käytetty ollenkaan kompressointia (Pohjola 2002). Tästä seuraa, että hiljaiset kohdat ovat todella hiljaisia ja toisaalta äänenvoimakkuudeltaan suuret tehot todella tuntuvat.


title: Pewit

text: Turun Sanomien kriitikko Jarmo Wallenius kirjoittaa "Pewit"-levystä näin: ”Pekka Pohjola luottaa "Pewitilläkin" pitkiin sävelkaariin. Melodiat menevät eteenpäin pienin variaatioin hieman minimalistien ja ambientikkojen tyyliin. Pohjolan tavaramerkki on kuitenkin maisemallinen jylhyys. Musiikki ei nouse trendien hissistä tai usvaisesta kuulaudesta. Sen sijaan Pohjolassa tuulee. Aina.”


title: Iloisia veijareita

text: Iloisia veijareita () on vuonna 1936 julkaistu W. S. Van Dyken ohjaama romanttinen komedia, jonka pääosissa ovat Joan Crawford, Clark Gable ja Franchot Tone. Metro-Goldwyn-Mayer toimi elokuvan tuotantoyhtiönä ja jakelijana.


title: Iloisia veijareita

text: "Iloisia veijareita" -elokuvan käsikirjoituksen sovittivat John Lee Mahin, Manuel Seff ja Gladys Hurlbut Alan Greenin ja Julian Brodien tarinan pohjalta. Ohjaaja Van Dyke ja Joseph L. Mankiewicz tuottivat elokuvan. "Iloisia veijareita" on Crawfordin ja Gablen seitsemäs kahdeksasta yhteistyöelokuvasta.


title: Iloisia veijareita

text: "Iloisia veijareita" -elokuvan tuotanto alkoi 19. elokuuta 1936 ja päättyi 12. syyskuuta 1936. Elokuva kuvattiin Metro-Goldwyn-Mayerin studioilla Kalifornian Culver Cityssä 578 000 dollarin budjetilla. "Iloisia veijareita" sai ensi-iltansa Yhdysvalloissa 20. marraskuuta vuonna 1936 ja Suomessa 19. maaliskuuta vuonna 1937. Ilmestyessään elokuva oli taloudellinen menestys; elokuva tuotti ilmestymisvuonnaan 1 860 000 dollaria. "Iloisia veijareita" julkaistiin Yhdysvalloissa DVD:lle 23. maaliskuuta vuonna 2009.


title: Medica

text: Oy Medica Ab oli 1911 perustettu helsinkiläinen lääketehdas, joka aloitti toimintansa nimellä "Helsingin Apteekkarien Keskus-Laboratorio". Ennen kuin se sulautui 1988 Leirakseen, se oli Suomen vanhin täysin oikeuksin toiminut lääketehdas. Sen synteettis-kemiallinen toiminta alkoi 1924. Medica oli aikoinaan insuliinin ainoa valmistaja Suomessa. Lisäksi sen valikoimiin kuuluivat maksalääkkeet, vitamiinivalmisteet, penisilliinivalmisteet ja matolääkkeet.


title: Medica

text: 1900-luvun alkupuolella yritysten perustamiseen vaikutti kielipolitiikka, Medican kohdalla siten, että kun Medican palveluksessa olleet suomenkieliset proviisorit eivät päässet etenemään ruotsinkielisessä ja -mielisessä yrityksessä, he perustivat Orionin 1917.


title: Medica

text: Vuonna 1952 perustettu Oy Hesperus Ab tuli yrityksen holdingyhtiöksi. Hesperus omisti jo aiemmin Medican kiinteistön sekä erilaisia muita yrityksiä. Hesperus-yhtymän nimi muutettiin 1974 Medicaksi nimen tunnettuuden vuoksi. Siitä tuli 1985 Huhtamäki Oy:n tytäryhtiö, ja 1987 se sulautui Huhtamäkeen.


title: Medica

text: Vuonna 1961 Medican liikevaihto oli 927,7 miljoonaa markkaa, ja henkilökuntaa oli 280.


title: Medica

text: Medican sotienjälkeisiä toimitusjohtajia olivat filosofian tohtori C. W. Chydenius 1945–, proviisori Erik Borg 1962–1975 ja kauppatieteiden maisteri Asko Sahrakorpi 1975–1985.


title: Rostislav (1896)

text: Rostislav () oli vuonna 1900 valmistunut Venäjän keisarikunnan laivaston pre-dreadnought-taistelulaiva. Miehistö upotti aluksensa marraskuussa 1920.


title: Rostislav (1896)

text: Alus tilattiin Nikolajevin telakalta. Sen köli laskettiin 30. tammikuuta 1894 ja alus laskettiin vesille 2. syyskuuta 1896. Alus valmistui maaliskuussa 1900.


title: Rostislav (1896)

text: Aluksen kymmentuumaiset pääaseet oli sijoitettu ranskalaistyyppisiin torneihin ja apuaseina olleet kuusituumaiset oli sijoitettu torneihin kummallekin kyljelle. Panssarivyö oli 227 jalkaa pitkä ja seitsemän tuuman levyinen. Sen paksuus oli vesirajassa 14- 10 tuumaa ja 8-6 tuumaa alalaidassa. Laipiot olivat liitettyjä eivätkä Harvey-terästä ja niiden paksuus oli yhdeksästä viiteen tuumaan. Ylempi viisituumainen panssarivyö oli pituudeltaan 150 jalkaa ja leveydeltään 7,5 jalkaa. Panssarikannen paksuus oli kaksi tuumaa panssarikannen yläpuolella ja muuten kolme tuumaa. Tornit olivat 2,5 tuumaa paksut.


title: Rostislav (1896)

text: Alus määrättiin palvelukseen otettaessa Mustanmeren laivastoon, jonka mukana se otti osaa useisiin operaatioihin ensimmäisessä maailmansodassa. Miehistö upotti aluksensa matalikolle marraskuussa 1920.


title: Stadin laivatunneli

text: Stadin laivatunneli () on suunnitteilla oleva kanava ja tunneli, joka läpäisisi Stadin niemen Seljessä, Norjan länsirannikolla. Laivatunnelin rakentamista on ehdotettu, koska alueella on voimakkaita virtauksia ja kovia tuulia, jotka vaikeuttavat merenkulkua. Ensimmäiset suunnitelmat tunnelin rakentamisesta tehtiin jo 1870-luvulla, mutta ajankohtaiseksi asia tuli uudelleen vuonna 2007.


title: Stadin laivatunneli

text: Maaliskuussa 2013 Norjan hallitus lupasi miljardin kruunun avustuksen hankkeelle. Tunnelin pituus tulee olemaan noin 1,8 kilometriä.


title: Mihail Pletnjov

text: Mihail Vasiljevitš Pletnjov (; s. 1957 Arkangeli) on venäläinen pianisti, kapellimestari ja säveltäjä. Hän syntyi muusikkoperheeseen ja opiskeli 13-vuotiaasta lähtien pianonsoittoa Moskovan konservatoriossa Jakov Flijerin ja Lev Vlasenkon johdolla. Hän voitti vuonna 1978 kansainvälisen Tšaikovski-kilpailun ja pääsi tämän mahdollistamana esiintymään lukuisiin länsimaihin. Hän teki ensiesiintymisensä kapellimestarina vuonna 1980.


title: Mihail Pletnjov

text: Vuonna 1989 Pletnjov perusti Venäjän kansallisorkesterin, joka saavutti hänen johtamanaan kansainvälistä tunnustusta. Hän esiintyi myös useiden ulkomaalaisten orkesterien vierailevana kapellimestarina. Hän on levyttänyt sekä pianosolistina että kapellimestarina. Hän on menestynyt säveltäjänä muun muassa konsertollaan alttoviululle. Tämän teoksen kantaesitti vuonna 1998 Moskovassa Juri Bašmet Pletnjovin itsensä johtaman Venäjän kansallisorkesterin kanssa.


title: Mihail Pletnjov

text: Pletnjov levytti Venäjän kansallisorkesterin kanssa muun muassa palkitusti Tšaikovskin kuusi sinfoniaa. Vuonna 2005 Pletnjov sai Grammyn levytyksestä, jolla hän soittaa itse sovittamansa "Tuhkimon" kahdella pianolla Martha Argerichin kanssa.


title: Alexandra Bujdoso

text: Alexandra Bujdoso (s. 5. maaliskuuta 1990 Budapest, Unkari) on saksalainen miekkailija. Hän jäi säilän yksilökilpailussa 30. sijalle vuoden 2008 kesäolympialaisissa Pekingissä ja 20. sijalle vuoden 2012 kesäolympialaisissa Lontoossa. Hän on unkarilaisen miekkailijan ja olympiavoittajan Imre Bujdosón tytär.


title: Nzingha Prescod

text: Nzingha Prescod (s. 14. elokuuta 1992 New York, New York) on yhdysvaltalainen miekkailija. Hän kilpaili vuoden 2012 kesäolympialaisissa Lontoossa. Hän jäi siellä naisten floretin yksilökilpailussa 22. sijalle ja sen joukkuekilpailussa Lee Kieferin, Nicole Rossin ja Doris Willetten kanssa kuudenneksi.


title: Óliver Torres

text: Óliver Torres Muñoz, yleensä vain Óliver (s. 10. marraskuuta 1994 Navalmoral de la Mata, Espanja) on espanjalainen jalkapalloilija. Hän edustaa espanjalaisseura Atlético Madridia ja on pelipaikaltaan keskikenttäpelaaja.


title: Óliver Torres

text: Torres liittyi Atlético Madridin junioriakatemiaan vuonna 2008 ollessaan 13-vuotias. Hän pelasi ja kehittyi neljän vuoden ajan madridilaisseuran junioreissa, kunnes silloinen edustusjoukkueen päävalmentaja Diego Simeone nosti hänet edustusjoukkueen mukaan.


title: Óliver Torres

text: Huhtikuussa 2012 Torres oli ensimmäistä kertaa edustusjoukkueen kokoonpanossa ottelussa Real Betisiä vastaan, ilman että hän oli pelannut ainuttakaan ottelua vielä edes seuran reservijoukkueessa. Virallisen ensiesiitymisensä edustusjoukkueessa hän teki kauden 2012–2013 avausottelussa Levantea vastaan tultuaan vaihdosta kentälle 64. peliminuutilla.


title: Peresvet-luokka

text: Peresvet-luokka oli Venäjän keisarikunnan laivaston pre-dreadnought-taistelulaivaluokka, johon kuului kolme alusta. Luokan alukset valmistettiin 19. ja 20. vuosisatojen vaihteessa Itämeren alueen telakoilla.